Bloqqerlərin iki həftəsi...\n2021, 15 Aprel, Cümə axşamı, Bakı vaxtı 19:04\nAdnan Hacızada və Emin Milli\nİki həftəyə yaxındır ki, gənc bloqqerlər Adnan Hacızadə və Emin Milli azadlıqdadır. Azadlığın ilk iki həftəsi iki gəncin həyatında hansı dəyişikliklər edib? Hər ikisi deyir ki, azadlığa buraxılandan sonra ilk olaraq həbsxana divarları arasında qazandıqları can ağrılarını müalicə etdirməklə məşğuldurlar.\nADNAN STRESİ DOSTLARLA UNUDUR\nBundan başqa, zindanın onlara yaşatdığı stresi yaxın dostların əhatəsində atırlar. Adnan Hacızadə: «Həbsdən çıxandan sonra demək olar ki, konkret heç bir işlə məşğul olmamışam. Hazırda müalicədəyəm, əsəb sisteminin və həzm prosesinin tənzimlənməsi üçün dərmanlar atıram, sistemlər köçürtdürürəm. Dostlarımla görüşürəm, çalışıram vaxtımın çoxunu sevdiyim insanlarla keçirim. Hələ ki, şokedici, fərqli bir şey yoxdur».\nGənc bloqqer deyir ki, hazırda internet aləminə adaptasiyasını gücləndirir: «Özümü yenidən internet aləminə, Facebook-a alışdırıram, mən həbsdə olduğum vaxtda bu şəbəkədə bir çoxları məni dostluq siyahısına əlavə edib, onu tənzimləməyə çalışıram, bu da özü-özlüyündə bir prosesdir».\n«KAMERANI GÖTÜRÜB KÜÇƏYƏ ÇIXMAĞA HALIM YOXDUR»\nAdnan Hacızadə şərti azadlıqda olduğuna görə, Bakıda olması və hansı işlərlə məşğul olması barədə hər ay müvafiq orqanlara məlumat verməlidir: «Bundan sonra hər ay ora məlumat verəcəm ki, Bakıdayam və sair».\nAdnan Hacızadə hesab edir ki, bloqqer kimi fəaliyyətini bərpa etmək üçün müəyyən vaxt lazımdır:\n- Çünki hazırda kameranı götürüb harasa çıxmağa halım yoxdur. Yavaş-yavaş Facebook-dan başlayacağam və yazacağam. Ancaq bunlar hamısı vaxt tələb edir.\n- Həbsdə olarkən gələcəkdə hansı işləri görəcəyini planlaşdırmışdın?\n- Planlaşdırmışdım, bir çox yeni ideyalarım var və onların hamısını səliqəli şəkildə dəftərə yazmışam. Ancaq indi vaxt və səbr lazımdır ki, onların hamısını həyata keçirim.\nAdnan Hacızadə deyir ki, gələcəkdə əlinə imkan düşdükcə məhbusların hüquqlarının müdafiəsi ilə də məşğul olacaq:\n- Əgər nə vaxtsa həyatımda hüquq müdafiəçiliyinə və məhkum hüquqlarına nə isə yardım etməyə şansım olsa, bundan mütləq istifadə edəcəyəm. Mən bunu artıq özümə bir borc sayıram.\n- Dostlarla haralarda görüşürsünüz?\n- Küçədə, bizdə, ya da Eminin evində. O qədər mənfi marketinq apardıq ki, o restoranın adını da dəyişdilər, interyerini də. (Gülür).\nSöhbət gənc bloqqerlərin döyüldükləri və həbs olunduqları «Livan» restoranından gedir.\n«HƏKİM MÜAYİNƏLƏRİNDƏN KEÇİRƏM»\nBloqqer Emin Millinin də həbsdən sonrakı həyatında adaptasiya normal gedir. Deməsinə görə, o da azadlığa ilk addımlarını həkim kabinetlərindən başlayıb:\n«Həkimlərə gedirəm, müayinələrdən keçirəm, görüm həbsdə keçirdiyim 17 ay mənim sağlamlığıma nə qədər təsir edib?».\nEmin Milli bloqqer kimi fəaliyyətini hələ bərpa etməyib: «Hələ ki bloqqerliyə əlim çatmır, hərdən nəsə yazıram, ancaq hələlik ciddi şəkildə qayıtmamışam. Yəqin ki, buna müəyyən vaxt lazımdır».\nGələcək planları isə dəyişməz qalır. Həbsxana həyatının yarıda qoyduğu planlarını bundan sonra həyata keçirmək fikrindədir:\n«Həbsə düşməmişdən əvvəl fikrim var idi ki, 1-2 il xaricdə təhsil alam. Mən onunla məşğul idim, buna hazırlıq aparırdım, indi də bu planlarımı davam etdirmək fikrindəyəm. Bununla yanaşı sözsüz ki, yazmaq, fikir söyləmək ictimai fəaliyyətlə məşğul olmaq niyyətim var. Bundan əvvəl necə yaşamışamsa, bundan sonra da elə yaşayacam».\n«İÇİMDƏ HƏBSXANA XOFU YOXDUR»\nGənc bloqqer deyir ki, həbsxana həyatı gözünü qorxutmayıb və içərisində nə vaxtsa azad söz ifadə etdiyinə görə həbsxanaya qayıda biləcəyi xofu yoxdur:\n«Şəxsən mənə bu belə təsir bağışladı ki, düz sözü deyirdim və düz əməllərlə məşğul olurdum. Qorxu elə bir şeydir ki, onun üstünə getdikcə səndən qaçır. Ona görə mənə bunun elə bir təsiri olmadı».\nAdnan Hacızadə və Emin Milli ötən il iyulun 8-də Bakının «Livan» restoranında baş verən insidentdən sonra tutulublar. Gənclər hücuma məruz qaldıqlarını və döyüldüklərini desələr də, onlara qəsdən sağlamlığa az ağır zərər vurma və xuliqanlıq maddələri üzrə ittiham irəli sürülüb. Adnan Hacızadəyə 2 il, Emin Milliyə isə 2 il 6 ay həbs cəzası kəsilib. Bu il noyabrın 18-də Adnan Hacızadə, 19-da isə Emin Milli cəzalarının yarıdan çox hissəsini həbsdə qaldıqdan sonra məhkəmə qərarları ilə azadlığa buraxılıblar.\nAzadlığın geridə qalan iki həftəsi


7 Gebze Texniki Universitetinə fərqli xətlərdən asanlıqla daxil olmaq - RayHaber\nevTÜRKİYƏMarmara Bölgesi41 Kocaeli7 Gebze Texniki Universitetinə fərqli xətlərdən asanlıqla daxil olmaq\nmüxtəlif xətlərdən texniki universitetlərə asanlıqla daxil olmaq\nKocaeli Böyükşəhər Bələdiyyəsi üzvlərindən biri, NəqliyyatPark A.Ş. Gebze Texniki Universitetinə (GTÜ) 7 fərqli xətlərlə nəqliyyat xidmətləri göstərir. Müxtəlif bölgələrdən gələn avtobuslarla 7, tələbələrə universitetə rahat nəqliyyatda rahatlıq təqdim edir.\nNəqliyyat, Park, koordinasiya altında işləyən Nəqliyyat və Trafik İdarəetmə İdarəsi, 440, 490, 515, 525, 525S, 530 və 560 universitet xətlərinə çatır və tələbələrin bu xətlərə asanlıqla çata bildiklərini bildirdi.\nFərqli xətlər ilə 7 244 ZAMAN\nGTÜ'ün açılışı ilə təcrübəli ola biləcək sıxlığı minimuma endirmək üçün gəzinti sayını artıran Böyükşəhər Bələdiyyəsi, tələbələrin daşınmasını asanlaşdırır. Dönüşlü 244 uçuşlarını təmin edən 7 xətti, tələbələrin nəqliyyatda heç bir problem yaşamaması üçün xüsusilə pik saatlarında xidmətlər göstərir. Tələbələrdən əlavə yerli sakinlər tərəfindən tez-tez üstünlük verilən avtobuslar bu bölgədəki nəqliyyat problemini aradan qaldıraraq vətəndaşların məmnunluğunu qazanır.\nTürkiyənin müxtəlif turlarından fərqli tur 31 / 01 / 2018 Bursa da xarici turistlərin narahatlığını qaldırın! Xarici sərnişinlər üçün Bursa teleferik turu gediş qiyməti 57 manat oldu! Türkiyənin əhəmiyyətli qış turizm mərkəzlərindən olan Uludağ çıxışda çox çox seçilən teleferikte Administrator firmanın yerli və xarici turistə fərqli bir tərifə tətbiq etdiyi ortaya çıxdı. Şirkətin xarici səyahət və geri dönüş kateqoriyasında şirkətin həyatında olan ictimai media həyatında fotoşəkili paylaşdı. İndi əcnəbilər Uludağa getmək üçün teleferikdən istifadə etmək üçün 57 ödəməlidirlər. Daxili sərnişinlər, yuvarlaq səfər 38 lirası üçün teleferikdən istifadə edə bilərlər. Bu proqram bir çox seqmentdən böyük reaksiya çəkmişdir. Şəhər mərkəzində qar yağışı, xüsusilə həftə içində qar görünmür\nNəqliyyatPark 12 Asan Dairədən Kocaeli Universitetinə nəqliyyat 02 / 10 / 2019 Türkiyənin ən gənc nəqliyyat flotuna sahib Kocaeli Böyükşəhər Bələdiyyəsi iştiraklerinden UlaşımPark, cəmdə 12 fərqli mahalda Kocaeli Universiteti (Kou) 'nə nəqliyyat xidməti təmin edir. Böyükşəhər Bələdiyyəsi, 336 ekoloji cəhətdən təmiz avtobusla Kocaeli'de nəqliyyat xidməti göstərir. Metropolitan, tələbələrə 2019-2020 tədris ilində Kocaeli Universitetinə asanlıqla daxil olmağı da təmin edir. Rayonun müxtəlif nöqtələrindən yola çıxan 12 təbiətə uyğun təbii qaz avtobusları həm tələbələri, həm də universitet xəstəxanalarına getmək istəyən vətəndaşları məmnun etməyə davam edir. BİR DƏFƏ VƏZİFƏDƏ UMUTTEPE GƏLƏCƏK Vətəndaşlar və tələbələr 200, 250 və 280 xətti ilə 10 avtobus xətti ilə Kocaeli Universitetinə köçürülür. Gebze, ...\nBursadakı ictimai nəqliyyat bir xəttdən soruşulacaq 09 / 01 / 2013 Bursadakı ictimai nəqliyyat bir xəttdən soruşulacaq Bursa Böyükşəhər Bələdiyyəsinin BURULAŞ'a nəqliyyat vasitəsi firması tərəfindən açılan Avropa standartlarına ən yaxın avtobus dayanacağı, kütləvi nəqliyyata vasitəsi ilə telefonla, ən yaxın avtobus dayanacağına, avtobus gəldiyində və hansı marşrutlarda 700 min nəfərin ictimai nəqliyyat vasitəsi ilə avtobus, tramvay və BURSARAY, nəqliyyat infrastrukturunun daha sağlam və daha rahat şəkildə təmin edilməsi məqsədi ilə yenilənməsi təmin edilir. Günün 24 günü, Avropanın standartlarında çağırış mərkəzi olan Burilish ...\nÜç xəttin biri şəhərətrafı xətt olacaq. 17 / 12 / 2012 Üç xəttdən biri də şəhərətrafı xətt olacaq Kocaeli metrosuna ehtiyac yoxdur AKP Kocaeli Millət vəkili Fikri Işık, Kartepe təşkilatının idarəçiləri ilə görüşdü, xidmətlər qiymətləndirdi. Işık, Kartepe və Kocaeli'nin yeni layihələrlə əlaqədar nöqtələrə gəldikləri, gələcəkdə də investisiyalar mövzusunda fikirlərini dilə gətirdi. AKP Kartepe İlçe Bələdiyyə Başçısı Həsən Kandaz və Kartepe Bələdiyyə Başçısı Şükrü Karavut'un ev sahibliyi etdiyi yığıncaqda danışan AKP millət vəkili Fikri Işık, Köseköy-Gebze marşrutu üzrə yüksək sürətli qatar işlərinə çatdıqdan son nöqtəni danışdı, biri də üç xəttin biri şəhərətrafı bir xətt olacaq. Acısu'dan gedən şəhərətrafı qatar İzmit və Gebze'ye asanlıqla sərnişin daşıya biləcək. Beləliklə, Kocaeli metroya ehtiyac olmayacaq "...\nBursadakı ictimai nəqliyyat bir xəttdən soruşulacaq\nÜç xəttin biri şəhərətrafı xətt olacaq.\nTender Elanları: Köhnə şkafların vaqonlardan vagonlara yığılması\nSatınalma Xəbərdarlığı: Rail-dən Rail-yə Rails İstismar Xidməti\nTender Elanı: Beton şpallar sürətli beton çarxlar sürətlə yenilənən vaqonlara yüklənir


Qazaxıstan 2020-ci il üçün neft hasilatı proqnozunu açıqladı | Report.az\nQazaxıstan 2020-ci il üçün neft hasilatı proqnozunu açıqladı\nQazaxıstan 2020-ci il üçün neft hasilatı proqnozunu açıqladı Qazaxıstanda neft hasilatının azalma səviyyəsi iyul ayının sonunadək gündəlik 9,7 milyon barelə qədər hasilat nəzərdə tutur.\n9 İyun , 2020 12:08\nQazaxıstanda neft hasilatının azalma səviyyəsi iyul ayının sonunadək gündəlik 9,7 milyon barelə qədər hasilat nəzərdə tutur.\n“Report” “Kazinform”a istinadən xəbər verir ki, bu barədə Qazaxıstanın Energetika naziri Nurlan Noqayev məlumat verib.\n“İyunun 6-da OPEC+ iclası keçirildi. Görüşün ardından Qazaxıstanın iyul ayına qədər gündəlik 9,7 milyon barelə qədər neft istehsal etməsi qərara alındı. Həmçinin may-iyun aylarında qeydə alınan izafi hasilatın iyul-sentyabr aylarında kompensasiya edilməsi ilə bağlı qərar da qəbul edildi. Qeyd edim ki, Qazaxıstanda mayın 1-dən etibarən 12 gün ərzində OPEC+ sazişi üzrə öhdəliklər çərçivəsində 3,13 milyon barel izafi neft hasil olunub. Bunu avqust-sentyabr aylarında “qaytaracağıq”, - N.Noqayev hökumət iclasında söyləyib.\nNazir vurğulayıb ki, nəticədə neft hasilatı 2018-ci ilin noyabr ayının səviyyəsindən iyulda 23%, avqust-sentyabr aylarında 21% və oktyabr-dekabr aylarında isə 18% azalacaq. “Beləliklə, 2020-ci il üçün neft hasilatı proqnozu 86 milyon tondur. Bu, 90 milyon tonluq indikativ proqnozdan 4% azdır”, - o bildirib.\nİngilis versiyası Kazakhstan announces oil output forecast for 2020\nRus versiyası Казахстан огласил прогноз добычи нефти на 2020 год


Xalçaçılığın inkişafına dövlət qayğısı ildən-ilə artırılır\n7 dekabr Xalça bayramı günüdür\nAzərbaycanda xalçaçılığa münasibət istər sadə insanlar, istərsə də dövlət tərəfindən həmişə qayğı ilə əhatə olunmuşdur. Ümummilli Lider Heydər Əliyev respublikamıza rəhbərlik etdiyi dövrlərdə mədəni irsin, o cümlədən xalçaçılığın inkişafına xüsusi dəstək göstərmişdir.\nBu siyasəti uğurla davam etdirən Prezident İlham Əliyevin 2016-cı il 5 may tarixli sərəncamına əsasən, "Azərxalça” ASC yaradılmışdır. "Azərbaycan xalça sənətinin qorunması və inkişaf etdirilməsi haqqında” Azərbaycan Respublikasının Qanunu qəbul olunmuş, Xalça Muzeyi üçün müasir standartlara cavab verən bina, rayonlarda yerli xalçaçılıq ənənələrini əks etdirən xalça muzeyləri inşa edilmişdir. Bu sahəyə göstərilən diqqət və qayğının nəticəsidir ki, Azərbaycan Prezidentinin 28 fevral 2018-ci il tarixli sərəncamı ilə "Azərbaycan Respublikasında xalça sənətinin qorunmasına və inkişaf etdirilməsinə dair 2018-2022-ci illər üçün Dövlət Proqramı” qəbul edilmişdir. Bunlar Azərbaycan dövlətinin xalçaçılıq sənətinə olan dəstəyinin, xalçaçılığın həm tarixi-mədəni, həm də sosial-iqtisadi faktor kimi yüksək qiymətləndirilməsinin önəmli nümunələridir. Bu qədim el sənətinə müasir yanaşma Azərbaycanda xalçaçılığın inkişaf tarixində yeni səhifələr açmaqla, onun daha intensiv inkişafına misilsiz töhfələr vermişdir.\nÖlkə rəhbərinin qayğısı sayəsində Azərbaycanda xalçaçılıq sənəti yaşadılır. Xalqımızın mənəvi dünyasını, gözəllik duyumunu, fitri istedadını, dünyaya fəlsəfi baxışlarını sirli naxışlarda yaşadan xalça sənətinin Azərbaycan ərazisində geniş yayılmasına və inkişaf etməsinə səbəb həm də bu ərazidə olan əlverişli coğrafi iqlim şəraiti və müvafiq təsərrüfat fəaliyyətidir. Yarandığı ilkin dövrlərdə məişət tələbatını ödəyən xalça getdikcə yüksək bədii əhəmiyyət kəsb etmiş, insanların həyatının ayrılmaz hissəsinə, istehsal fəaliyyətinin aparıcı növünə çevrilmişdir. Sənətkarlar estetik zövqlərini xalçalarda əks etdirməklə öz dövrlərinin ümumi mənzərəsini toxuduqları xalçalara köçürürlər. Dünyada xalça istehsalçısı olan ölkələr arasında xalça çeşnilərinin elektron variantının hazırlanması, ilk dəfə olaraq Azərbaycanda həyata keçirilmişdir. Xalçaçı-rəssamlar tərəfindən hazırlanmış elektron çeşnilər Bakı, Qarabağ, Naxçıvan, İrəvan, Təbriz, Şirvan, Quba, Gəncə, Qazax-Borçalı qrupları üzrə kataloqlaşdırılmışdır. Daha çox dünya muzeylərində və şəxsi kolleksiyalarda saxlanılan nadir Azərbaycan xalça və xalça məmulatları əsasında çeşnilərin hazırlanmasına üstünlük verilmişdir. Hər bir çeşni öz-özlüyündə xalça haqqında ilkin informasiya bazasıdır. İndiyədək 600-dən çox xalça çeşnisi hazırlanmış və onların əsasında "Azərxalça”nın filiallarında xalçalar toxunmuşdur.\nDünyanı heyrətə gətirən Azərbaycanın xalçaçılıq sənəti 2010-cu ildə UNESKO-nun Bəşəriyyətin Qeyri-Maddi Mədəni İrsin reprezentativ siyahısına daxil edilməklə bəşəriyyətin irsi, sərvəti sayılır. Prezident İlham Əliyevin tapşırıq və tövsiyələrinə əsasən, "Azərxalça” Açıq Səhmdar Cəmiyyəti ölkədə bu istiqamətdə güclü sənaye potensialı yaratmağı qarşısına məqsəd qoymuşdur. Odur ki, yaradılan fabrik və filiallarda xalça və xalça məmulatlarının istehsalı genişləndirilir, onların daxildə və xarici ölkələrdə satışını yüksək səviyyədə təşkil etməklə, istehsalatda yeni texnologiyaların tətbiqinə xüsusi diqqət yetirilir. Bu, həm də qədim xalçaçılıq sənətinin yeni layihələrlə zənginləşməsinə xidmət edir.\nAzərbaycanda xalçaçılıq sənətinin inkişafı, bu sahədə istehsal edilən məhsulların ixrac edilməsi məqsədilə ölkəmizdə 30-dan çox xalça fabrikinin inşası nəzərdə tutulub. Cari il oktyabr ayının 28-də "Azərxalça” Açıq Səhmdar Cəmiyyətinin (ASC) Qəbələ filialının açılış mərasimində iştirak edən Prezident İlham Əliyev qeyd etmişdir ki, Azərbaycanda xalçaçılıq sənətinin bundan sonra da yaşadılması üçün çox böyük işlər görüləcək. Dövlət başçısı bildirib ki, bu məqsədlə "Azərxalça” müəssisəsi yaradılıb və ölkəmizdə 30-dan çox xalça fabriki tikilməlidir: "Bu fabriklərdə minlərlə yeni iş yeri yaradılacaq. Xalçaçılıq sənəti bizim milli sənətimizdir, bizim qədim sənətimizdir. Azərbaycan xalçaları dünyanın ən aparıcı muzeylərində nümayiş etdirilir. Xalça bizim məişətimizin ayrılmaz hissəsidir və Azərbaycan xalçaları öz keyfiyyəti ilə seçilir. Biz elə etməliyik ki, bu sənət daim yaşasın. Buna nail olmaq üçün əlbəttə ki, belə fabriklərin yaradılması çox böyük əhəmiyyət kəsb edir. Əminəm ki, gənc nəsil bu gözəl sənətə gələcək və bizim peşəkar mütəxəssislərimiz öz təcrübələrini bölüşərək bunu gənc nəslə də ötürəcəklər. Beləliklə, xalça sənəti yaşayacaq, necə ki, əsrlər boyu yaşayıb”.\nAzərbaycan Prezidentinin tapşırıq və tövsiyələrinə əsasən, Sumqayıt Kimya Sənaye parkında yun-əyirici boya fabriki tikilib. Hazırda avadanlıqların quraşdırılması prosesi davam etdirilir. Bizim öz boyalarımız, öz iplərimiz olacaq və idxaldan asılılıq aradan qaldırılacaq. Bununla da həm yeni iş yerləri yaradılır, gənc xalçaçılar yetişdirilir, həm də bölgələrdə yunçuluqla bağlı aparılan tədbirlər öz səmərəsini verir. Yun-əyirici boya fabrikinin 2020-ci ilin mart ayında istifadəyə verilməsi nəzərdə tutulub. Bu fabrikin xammalla təmin edilməsi məqsədilə respublikanın 5 bölgəsində regionun yun və boyaq bitkilərinin tədarükü məntəqələri yaradılıb. Həmin məntəqələr Naxçıvanda, Sabirabadda, Bərdədə, Şabranda və Qobustanda yerləşir. Regional məntəqələrin hər biri ildə 1500 ton yun qəbul etmək imkanına malikdir. 2021-ci ildən respublikanın bölgələrindən təbii boyaq bitkilərinin qəbulu da həyata keçiriləcək. Öz yunumuzdan ip istehsal olunacaq, öz təbii boyaqlarımızla boyanıb yerli istehsalda Azərbaycan xalçaları toxunacaq.\nTəsadüfi deyil ki, ölkəmizə gələn turistlər, eləcə də Azərbaycanda keçirilən beynəlxalq tədbirlərin iştirakçıları da asudə vaxtlarında Azərbaycan xalçalarına maraq göstərməkdə israrlıdırlar. Misal üçün, Bakıda Qoşulmama Hərəkatının XVIII Zirvə Görüşündə iştirak edən dövlət və hökumət başçılarının xanımları oktyabrın 26-da Azərbaycan Milli Xalça Muzeyində olmuşlar.\nXalqımızın qədim xalçaçılıq sənəti, onun tarixi, adət-ənənəsi haqqında geniş bilgi əldə edən xanımlara bildirilmişdir ki, Azərbaycan xalçaçılıq sənətinin əsas bədii istiqamətlərini əks etdirən muzeyin "qızıl fond”unu xovlu xalçalar təşkil edir. Muzeyin kolleksiyasında xovsuz xalçaların da nadir nümunələri saxlanılır.\nZiyarətçi xanımlar Quba, Bakı, Şirvan, Gəncə, Qazax, Qarabağ və Təbriz xalça nümunələrinə heyranlıqla tamaşa etmişlər. Maddi-mədəni irsimizlə yanaşı, muzey binasının orijinal görünüşü, qeyri-adi ekspozisiya zallarının quruluşu qonaqlarda xoş təəssürat yaratmışdır.\nAzərbaycan xalçalarına dünya bazarında da maraq güclüdür. Xatırladaq ki, bu il Yaponiyanın 2 ixtisaslaşmış şirkəti Azərbaycanda olmuş, razılığa əsasən "Azərxalça”nın məhsulları Yaponiyaya ixrac edilməsi qərara alınmışdır. İlkin mərhələdə həmin şirkət tərəfindən 10 ədəd xalça alınmışdır. Gələcəkdə satılan xalçaların sayı artırılacaq. Azərbaycanın istehsal etdiyi xalçalar keyfiyyətli olduğu üçün dünya bazarlarında bu xalçalara tələbat daha çoxdur.\nAzərbaycan.- 2019.-7 dekabr.- S.7.


Fəxrəddin Manafov: “İmkanım olsaydı, qadınları taxtda əyləşdirərdim” – Müsahibə – Mustaqil.Az\nFəxrəddin Manafov: “İmkanım olsaydı, qadınları taxtda əyləşdirərdim” – Müsahibə\nDünən Xalq artisti Fəxrəddin Manafovun 65 yaşı tamam oldu.\nMüstəqil.Az yubiley münasibəti ilə aktyoru təbrik edir, Kulis.az -ın onunla müsahibəni təqdim edir.\n– Fəxrəddin müəllim, bildiyimə görə Vaqif müəllimin Yuğ teatrını açmasında yazıçı Anarın da xidmətləri olub.\n– Onsuz olmur. Mən özüm demədim, sən dedin. Smoktnovski onu deyirdi. O, gəlib BTD-də səhnəyə çıxanda orda dəhşətli dərəcədə güclü aktyorlar var idi. O, səhnədə danışanda, həmin güclü aktyorlar hamısı cılızlaşdılar və bir ağızdan dedilər ki, bu dəlidi, qoymur bizi oynamağa. Bu aktyorluq və peşəyə yiyələnmək idi. O, müsahibə verəndə də belə idi. Basilaşvili ilə müsahibəsindən sonra Basilaşvili demişdi ki, bu aktyor deyil, bədheybətdi, dahidi.\n– Təyyarənin səsini xoşlayıram. Ümumiyyətlə təyyarə mənim üçün möcüzədir. Möcüzəyə baxıram. İnsan anlamadığı nəyəsə möcüzə deyir. Əlbəttə bilirəm, o təyyarədi, içərisində mühərrik var. Amma yenə də bu mənim üçün möcüzədir, elə həyatın özü kimi..\nPrevious İstəyirsiz inanın, istəyirsiz inanmayın\nNext “POLAD GENERALIMIZ” kitabı artıq hazırdı


Ayxan Abbasov üçün həyatda əsas amal startın yox, finişin vacib olmağıdı: "Avrokuboklarda Sumqayıtda boş tribunalar qarşısında oynamaq belə bizə əlavə güc, motivasiya verəcək" - Sport24.Az\nAyxan Abbasov üçün həyatda əsas amal startın yox, finişin vacib olmağıdı: "Avrokuboklarda Sumqayıtda boş tribunalar qarşısında oynamaq belə bizə əlavə güc, motivasiya verəcək"\nTarix: 2020-08-06 18:09\n"Sumqayıt" üçün son mövsüm Premyer Liqada çıxış etdiyi bu 9 ildə ən uğurlusu olaraq, 4-cü yerin sahibi kimi ilk dəfə avrokuboklara vəsiqə qazanmaqla nəticələndi. Avropa Liqasında ölkəmizi təmsil edəcək Ayxan Abbasovun komandası Qəbələ hazırlığını başa vuraraq geri dönüb. Ancaq keçirilən yoxlama matçları sumqayıtlılar üçün uğursuz oldu. Belə ki, "gənclik şəhəri"nin təmsilçisi keçirdiyi hər 3 oyunda meydanı məğlub tərk etdi. Abbasov toplanışın yekunlarıyla bağlı Sport24.az-ın suallarını cavablandırıb.\n- Azarkeşlər ümid edirdilər ki, "Sumqayıt" Avroliqaya vəsiqə qazandıqdan sonra sponsorlar kluba daha çox diqqət ayıracaqlar. Belə məqamda vəziyyətin əksinə olmağı sizə təsir edə bilər?\n- İlk öncə hazırkı real duruma baxmaq lazımdır. Bu gün pandemiya bir çox sahələrə ziyan vurduğu kimi, futbola da təsir edib. Biz də fikirləşirdik ki, Avroliqaya vəsiqə qazanaq və heyətimizi qoruyaq. Bunun üçün də əlavə maliyyə tələb olunur. Futbolçulara isə daha yaxşı təkliflər var idi. Onları da yüksək maaşla klubda saxlamaq büdcəmizə uyğun gəlmirdi. Düzdür, bu gün sponsorlarımız heç bir şeydən boyun qaçırmırlar. Yenə də öz öhdəliklərini yerinə yetirirlər. Sadəcə, gedən oyunçuları yüksək məvaciblə saxlaya bilməzdik. Pandemiya olmasaydı, vəziyyətimiz bəlkə də daha yaxşı ola bilərdi, büdcəmiz artardı. Hazırda üzərimizə düşən vəzifə bu durumdan çıxıb maksimum hazır olmaqdır. Bu yöndə də işlərimiz davam edir.\n- "Səpələnməmişlər" səbətində yer almısınız və təsnifat mərhələsi artıq bir oyundan ibarətdir. Ümid nəyədir?\n- Əlbəttə, çox çətindi. Digər səbətdə olsaydıq belə, demək olmaz ki, asan qələbə qazana bilərdik. Bu fikirlə razı deyiləm. Bu gün hər bir komanda futbol oynayır. Hətta digər ölkə komandaları da istəyirlər ki, Azərbaycan klubları ilə düşsünlər. Çox şey püşkatmadan asılı olacaq. Bir oyun daha məsuliyyətlidi - sığortamız yoxdur. Səfərdə oynamalı olsaq, daha çətin olacaq. Komandaların çoxu evdə daha yaxşı oynayır. Buna baxmayaraq, yaxşı nəticə qazanmağa ümidliyik. Klub olaraq təcrübəmiz artacaq, futbolçularımız Avropa arenasını görəcək. Buna görə sevinirik. "Sumqayıt" 10 ildən sonra avrokuboklarda iştirak edən klublarımız sırasına qoşuldu. Bu faktın özü böyük işdir. Başlanğıc üçün yaxşı haldır. İnşallah, bizim üçün uğurlu püşkatma olar. Orda çətin rəqiblər də çoxdur. Bu haqda püşkatmadan sonra daha dəqiq danışmaq olar.\n- "Sumqayıt" fanatları çox çılğındırlar, komandalarını çox sevirlər. Hazırki durumda isə hər iki komanda azarkeşsiz oynamalı olacaq. Bu səbəbdən evdə ya səfərdə oynamaq çox fərq edəcək?\n- Evdə oynasaq, üstünlüyümüz çox olar. Azarkeş olsaydı, daha mükəmməl olacaqdı. Sumqayıtda futbol olanda, hər zaman bayram olurdu. Avrokuboklarda isə daha böyük bayram olacaqdı. Bu gün istənilən halda, bizə evdə oynamaq sərf edər. Çünki həm daha rahat hazırlaşa bilərik, həm də maddi tərəfdən səfər xərclərinə qənaət etmiş olarıq. İnşallah xeyirlisi, amma istərdim ki, birinci oyunu evdə keçirək.\n- Boş tribuna belə sizə əlavə güc verəcək?\n- Əlbəttə! Sumqayıtda oynamaq bizə motivasiya verər.\n- Qəbələ toplanıış haqda fikirləriniz nədir? Razı və ya narazı qaldığınız məqamlar hansılardır?\n- Hazırkı vaxtda bu cür toplanış keçmək belə, super idi. Nəzərə alsaq ki, karantin şəraiti ilə bağlı toplanmağımız belə sual altında idi. Qəbələyə gəlməyimiz, burdakı şərait həqiqətən mükəmməl oldu. Burdakı meydançalar, otel yaxşıdır, hər bir şərait var. 16 iyuldan burdaydıq. Bu zaman ərzində əsas olaraq çalışdıq ki, futbolçuların fiziki durumu istədiyimiz səviyyəyə gətirək. Bu yöndə də məşqlərimiz davam edir. Oyunlar keçiririk. Təəssüf doğuran hal da odur ki, heyətimiz tam komplektləşməyib. Bəzi mövqelərə oyunçular var ki, istərdim bizimlə olsunlar, toplanışı birgə keçək. Buna baxmayaraq, növbəti toplanış Bakıda, yaxud Qəbələdə keçiriləcək və həmin zaman vaxtımız olacaq. Ümumilikdə isə toplanışdan razıyam. Futbolçular istəklidirlər, əzmkardırlar. Hara hazırlaşdığımızı bilirlər. Əvvəlki illərdə Antalya toplanışında olurduq. Orda xarici komandalarla oynamaq əlavə təcrübə qazandırırdı. Burda isə Premyer liqa klubları öz aralarında yoldaşlıq görüşləri keçirdilər. Bu məqamlar heyfsləndirsə də, burdakı şərait də sevindirici oldu. "Qəbələ" klubuna təşəkkür etmək lazımdır ki, bizi də,digər klubları da nə lazımdırsa, təmin etdilər. Klublar burda bir-birinə dəstək oldular. Hazırki pandemiya dönəmində hər kəs məmnun oldu.\n- Komandadan çox oyunçu, heyətə düşə bilməyən futbolçu gedə bilər. Bu normaldır. "Sumqayıt"dan gedənlərin hamısı isə əsas heyət oyunçuları oldu. Bu qədər aparıcı futbolçuları itirən "Sumqayıt" transfer bazarında nəinki passiv durumdadır, ümumiyyətlə, yoxdur...\n- İlk öncə onu deyim ki, ilyarımdır burdayam. Bir sistemimiz var və onunla da çalışırıq. Düzdür, gedən futbolçunu əvəz edəcək geniş heyətimiz yoxdur və buna görə də ayrılan hər oyunçu bizim üçün önəmlidir. Bilirsiniz ki, keçən il də gənclərə üstünlük vermişdik. Burdakı yoldaşlıq oyunlarında da onlara şans veririk və artıq onlar da inkişaf edirlər. Buna baxmayaraq, razı deyiləm ki, hansısa futbolçunun getməyi ilə "Sumqayıt" tam zəifləsin. Ola bilər gətirəcəyimiz futbolçu gedən oyunçudan zəif olar, amma bəlli bir sistemimiz var. Və istəyirik ki, "Sumqayıt" oynayanda, meydanda o sistem görünsün. Bu istiqamətdə də işlərimiz davam edir. Bu gün meydanda 19 yaşlı gənc də olsa, 29 yaşlı milli üzvü də olsa, tələbimiz eynidir. Həmin sistem üzərində çalışırıq. Düzdür, buna da vaxt lazımdır. Hər bir məşqçinin istəyi odur ki, eyni futbolçularla 3-5 il ardıcıl çalışsın. Bu məşqçinin üstünlüyüdür. Bu gün boşluq olan mövqelərimiz var ki, tez bir zamanda transfer edə bilsək, tam da olmasa, 50-60 faiz qoruya bildiyimiz heyətin yanında onlar da daha tez komandaya uyğunlaşa bilərlər. Razıyam ki, transfer üçün gecikirik. Burda da bizdən asılı olmayan səbəblər var. Çalışırıq ki, yaxın zamanda bu çətinliyi də həll edək.\n- "Sumqayıt" qarşıdakı mövsümdə də iddialı olacaq?\n- Hər bir işdə hədəfin olmasa, bu, zəifliyindir. Sadəcə, bəzi gerçəklər var ki, bunları qəbul etməlisən. Biz də qəbul edirik ki, bu gün "Neftçi", "Qarabağ" kimi klublarla rəqabətdə çətinlik çəkəcəyik. Düzdür, bu o demək deyil ki, onlarla oyunda asan məğlub olacağıq. Hədəfimiz meydanda məğlub olmayan, mübariz komanda qurmaqdır. Nəticəyə heç kim təminat verə bilməz. Buna baxmayaraq, təminat verə bilərəm ki, meydançada əzmkar, istəkli futbolçuları görə biləcəyik.\n- Ötən mövsümün əvvəlində demişdiniz ki, gənc komandayıq və hansısa nəticəyə söz vermirəm. Döyüşəcəyik, amma yuxarə pillələr uğrunda mübarizə aparmayacağıq. İndi isə "hədəfimiz var" deyirsiniz. Ötən il hədəfsiz 4-cü pillədə qərarlaşan komanda qarşıdakı mövsümdə bu hədəflə üçüncülük uğrunda oynayacaq?\n- Hədəf deyəndə, hansısa yüksək pilləni nəzərdə tutmuram. Çempionat bitəndən sonra klub rəhbərliyi ilə çox söhbətimiz oldu. Həmin vaxt artıq bir çox futbolçu komandanı tərk etmişdi və belədə qarşıma hansısa məqsəd qoymaq düzgün olmazdı. Klub prezidenti Riad Rəfiyevlə peşəkar söhbətimiz oldu. O da ilk öncə mənə dedi ki, klubda qalmağımı istəyir. Mən də komandanın bu durumunda kənara çəkilmək istəmədim. Mənə görə bu, zəiflik olardı. Avroliqa öncəsi gedən futbolçulardan sonra mənim də getməyim və klubun baş məşqçi axtarması, sıfırdan işlərə başlaması düzgün olmazdı. Bütün bunları nəzərə alan Riad Rəfiyev də qarşıma böyük hədəflər qoymadı. Sadəcə olaraq yaxşı, mübariz heyət qurmağımı istədi. Bu gün də deyirik ki, turnir cədvəlindəki hansısa pilləni qarşımıza hədəf qoymamışıq. Gələn il də avrokuboklara getmək kimi bir məqsədimiz yoxdur. Təbii ki, "çempionatda boş-boşuna oynamalıyıq" da deyilməyib. Mübarizə aparacayıq. Bu gün heç bir komanda "meydançaya məğlub olmağa çıxıram" deyə bilməz. Qalib gələndə istər-istəməz həm maddi qazanc olur, həm klubun adı yüksəlir. "Hədəf yoxdur" demək, şablon bir ifadədi, komanda üzərindən stress atmaqdır. İlk "4-lük"də də ola bilərik, "6-lıq"da da. Sadəcə, heyət baxımdan digər klublardan geri qalırıq.\n- Transfer bazarında passiv olan "Sumqayıt" nə vaxt aktivləşəcək və hansı mövqelərə futbolçu gözlənilir?\n- Həyatda mənim üçün belə bir amal var ki, əsas start deyil, finişdir. Ola bilər bizdən öncə start verənlər var, amma əsas finişdə hamıdan yaxşı olarıq.


FB-də BİR MƏZUN NAĞILI.... » Yeni Səs İnformasiya portalı\nTarix : 2-05-2019, 17:28\nFB-də BİR MƏZUN NAĞILI....\nBiri var idi, biri yox idi, qarşıda nə az, nə çox düz 5 il sürəcək bir tələbə yolu vardı və 1971-ci ildə Azərbaycan Dövlət Universitetinin jurnalistika fakultəsinin 624-cü qrupunun 25 nəfərlik birinci kurs tələbəsi sirli-soraqlı bu yola düzəldik. Az getdik, üz getdik, gecə-gündüz düz getdik, oxuduq-oxuduqmu, zamanın tələbi idik, tələb olduqmu, sevdik-sevildikmi, bir də onda ayıldıq ki, beş illik tələbəlik yolunun sonudu və ayrılmalıyıq, məzun adlı əjdaha qılınc çəkib, qarşımızı kəsib, bizi “param-parça” edib, məmləkətə paylayacaq. Bizsə tələbə dünyasının ağuşunda elə möhkəm uyumuşduq ki, o dünyaya elə qapanmışdıq ki, ayrılıq heç yada da düşmürdü, ayrılmaq, əlvida sözünün hədəfinə çevrilmək istəmirdik. Nə etməli... Az fikirləşdik, çox fikirləşdik, birliyimizin, ömür boyu təmasınızın açarını tapdıq. Hər il mayın 2-də görüşmək qərara alındı. Bu tarixin seçilməsi də təsadüfi deyildi, o vaxtlar 1 may bayram günü kimi qeyd edilirdi, deməli ehtiyatda bir gün var idi və dünyanın harasında olursan ol, 2-si may görüşünə çatmaq mümkün idi.\n1977-ci ildən may görüşlərimiz başladı. Telli Pənahqızı, Şəfəq Nasir, Nərgiz Bayramova, Mehparə Axundova, Mehriban Qənbərova, Sevda, Zəhra...Rəşid Rüstəmov, İsmayıl Ömərov, Elman Qədirli, Azər Abdullayev, Adil Qaçayoğlu, Xəlil Cabbarov, Mail Dəmirli, Həsən Kərimov, Yusif Əliyev... düz 25 nəfər... 622-ci qrupdan da Nailə, Akif, Elçin, Ataş, Adil....\nİlk toplantımız çox qələbəlik keçdi. Sanki tələbə idik, o ab-hava bizi tərk etməmişdi. İllər keçdi, keçən illər də izsiz ötüşmədi. Bəzilərimizin ailə qayğıları, bəzilərimizin vəzifə ab-havası sıralarımıza öz əlini çəkdi. Onların yoxluğunun xiffəti o qədərdə üzücü deyildi, amma ömürləri yarıda, vaxtsız qırılan uşaqların faciəsi bizi sarsıtdı, özü də kətan parçaya düşmüş ilmə kimi ildən ilə “genişlənəyə” başladı. Əvvəlcə Rəşid Rüstəmov, sonra Mail Dəmirli, Adil Qaçayoğlu, Həsən Kərimov, daha sonra isə Xəlil Cabbarov ... görüşümüzə “gəlmədilər”. Gələrdilər, çatardılar, amma Yaradanın yazdığı taledən qaça bilmədilər, çata bilmədilər. Tələbə dünyamızda başlanan “uralanma” sıralarımızı seyrəltdi. Getdikcə görüşlərimiz səngiməyə başladı və nəhayət sonlandı.\nSonuncu görüşümüzün tarixi yadımda deyil, tədbirimizi böyük canfəşanlıqla təşkil edən, toplantılarımızın başında duran Adil Qaçayoğlu və Həsən Kərimovun vaxtsız vəfatı bizi tələbə ab-havasından ayırdı, bir daha belə görüşümüz olmadı. İndi yalnız təsadüfi görüşlərlə təsəlli tapırıq. Sizə təqdim etdiyim fotolar da o görüşlərin əsk-sədasıdır, tapa bildiklərimdir. Bütün bunları FB-də niyə paylaşıram, çünki yeganə görüş yerimiz məhz bu meydandır. Fb-dən öyrənmişik ki, Telli uğurlar qazanıb, Nərgiz nəvələrin sevinci ilə yaşayır, Şəfəq maraqlı elmi-tədqiqatla məşğuldur. Rəhmətlik Yusif Əliyevin vəfatı xəbərini də FB-dən aldıq.\nBu gün də mayın ikisidir, amma görüş olmayacaq, yaxşı ki, FB var, hal-əhval tuturuq. Bu meydanda da sıramız tam deyil, FB-də olmayanlar var. Dostlarımızdan xahişim odur ki, xəbərləşək, 624-cü qrupun bütün tələbələrini (Allah dünyasını dəyişənlərə rəhmət eləsin) FB -yə dəvət edək. Bu meydanda görüş, ünsiyyət o xiffətə əlac olmasa da hər halda bir təsəllidir...\nSalam uşaqlar, necəsiz, daha bir 2-si Mayınız mübarək... Nağıl dili yüyürək olar, bu da sonu... Göydən 25 alma düşdü, biri mənim, 18-i sizin, 6-da cənnətdə uyuyanlarımızın..\nBaxış: 688 | Bölmə: Sosial, slayd2


03 Aprel 2020 – Azərbaycanın Mədəniyyət və Ədəbiyyat Portalı\nGün: Aprel 3, 2020\nPosted on 03 Aprel 2020 08 Aprel 2020\nBakı şəhər Mədəniyyət Baş İdarəsi Yasamal rayon Mərkəzləşdirilmiş Kitabxana Sisteminin (MKS) M.Ş.Vazeh adına Mərkəzi Kitabxanası Aprel döyüşlərinin dördüncü ildönümü ili əlaqədar kitabxanalar üçün informasiya məktubu hazırlanmışdır. Məktubda hərbi əməliyyatların başlanması və Azərbaycanın cəbhə boyu mövqeləri və yaşayış məntəqələrinin erməni silahlı qüvvələri tərəfindən güclü artilleriya atəşinə məruz qalması, Azərbaycan tərəfindən bu hücumun qarşısının alınması, döyüşlərin gedişi, Azərbaycan Silahlı Qüvvələrinin komandanlığı tərəfindən Ağdərə-Tərtər-Ağdam və Xocavənd-Füzuli istiqamətində təxirə salınmaz cavab tədbirlərinin həyata keçirilməsi əks olunmuşdur.\nİnformasiya məktubu ilə aşağıdakı linkdə tanış olmaq mümkündür:\nPosted on 03 Aprel 2020 03 Aprel 2020\n– At yerə qılıncını, Urmuz! Bununla sən üç dəfədir məğlub olursan…\n– Yox, bu olmadı! Ayağım daşa toxundu. Sən hələ yalnız iki zərbə endirmisən… mən özüm sənin xətrinə dəymirəm…\n– Bu, bəhanədir, dostum, – dedi, – istəyirsən, bir də vuruşaq, bu meydan, bu da mən…\n– Çox gözəl, – dedi, – mən sənin məharətini ürəkdən təsdiq edirəm. Böyük hökmdarımız Varaz, doğrudan da, xoşbəxtdir. Onun sevimli oğlu Cavanşir indi Girdmanın igid sərkərdəsi olmağa, doğrudan da, layiqdir… Gəl, gəl, üzündən öpüm!\n– Bunu bilirəm, ata… Qoy mehriban anam mənə xeyir-dua versin!\n– İndi də mənim sözlərimi dinlə, oğlum. Bir zaman, sən hələ uşaq ikən, davada düşmənin polad qılıncı məni sinəmdən yaraladı. Mən ağlamadım, oğlum! “Cavanşirim sağ olsun!”, – dedim. Evə qayıtdım. Sənin sinəni al qanıma boyadım. Mən davasız-dərmansız sağaldım. Sən də böyüyüb igid oldun. İndi vuruş meydanına gedirsən. Atanı da, məni də sən əvəz edirsən. Çalış ki, düşmən səni arxadan vurmasın. Sinədən aldığın yaradan sənə ölüm yoxdur. Ananın qızıl qanına xəncər batmaz.\n… Günlər keçdi. Cavanşirdən xəbər gəlmədi. Qoca Varazın səbri tükəndi.\n– Böyük hökmdar! Cavanşir düşmən sərkərdəsi ilə qabaqlaşdı. Düşmən qara dırnaqlı atını Cavanşirin üstünə səyirtdi, əyri qılıncını düz onun başına endirdi. Cavanşirin atı kənara sıçradı və birdən hərlənib, özünü düşmən sərkərdəsinin üstünə atdı. Bir də nə görsək yaxşıdır? Bədəndən ayrılmış bir baş havada fırlanır…\nXalq şairi Vahid ƏZİZ.”DEMƏYİBLƏR-“QAXIL,OTUR EVİNDƏ”?”\n(fədakar həkimlərimizə dəstək)\nKüçələrdə nə işin var,a bəndə?\nbütün günü o tindəsən,bu tində!\ndeməyiblər: “Qaxıl otur evində”?!\nkörmürsən ki,dünya qalıb nə hala?\n“Çıx”-deyəndə,onda çıxaq,a bala.\nKeçən gündən Metro-filan bağlanıb,\nuçan-qaçan hər nə varsa saxlanıb,\ndüşünürdüm-qalınlar da söz qanıb;\nhörümçəklər torlar çəkir vağzala,\nBir fikir ver “Virus” gözü qızğına!\nadam bilmir hansı küncə sığına,\n“Sulu qəlyan” alan yoxdur ağzına-\nzərər verər,tüstüsünü ha sula!\nGör dünyada nə cür canlar üzülür?\nmillət “maska” növbəsinə düzülür,\nişə bax ki,futbollar da kəsilir;\ndükanlar da bağlanmaqda az qala,\n“Çıx” deyəndə,onda çıxaq,a bala.\nDərdə çarə nə mənlikdir,nə sənli,\nuzağa qaç adam görsən “zökəmlİ”,\n“İnternetnən” Xalq artisti müğənni\nkonsert verir xalqa müftə-müsəlla,\nGec olacaq “Virus” tutsa canımız,\nevdə qalsaq,inan,batmaz qanımız,\nəlbir olub evdə qalsaq hamımız,\nel-obaya güc eləməz bu bəla,\n“Çıx”-deyəndə,birgə çıxaq,a bala…


Palitra qəzetiRusiyada yuanla ticarət əməliyyatlarının həcmi sürətlə artır\nRusiyada yuanla ticarət əməliyyatlarının həcmi sürətlə artır\nTarix: 22.05.2015 | Saat: 20:49:00 | E-mail | Çapa göndər\nRusiya və Çin şirkətləri yuan və rubl lehinə kütləvi şəkildə dollardan imtina etməyə başlayıblar. Təbii ki bu, məzənnə dəyişməsini xilas etmək kimi başa düşülməməlidir. İndiki halda yaranmış geosiyasi reallıqları qəbul edərək, Rusiya üçün hesablaşmaları «Amerika vasitəsilə» aparmaq daha sərfəlidir. Yuan-rubl birliyi ilk növbədə dolların təsirini azaltmaq və çoxqütblü iqtisadi dünya yaratmaq üçün real bir addımdır.\nVTB bankının sədr müavini Mixail Oseevskinin məlumatına görə, 2015-ci ilin birinci rübündə yuan və rublun konvertasiya əməliyyatlarındakı həcmi, 2014-cü ilin bu dövrü ilə müqayisədə altı dəfədən çox artıb. Qeyd edilməlidir ki, Rusiyanın Primorsk vilayətində yuanla aparılan əməliyyatların həcmi əhəmiyyətli dərəcədə artıb. Belə ki, bu vilayətdə 2014-cü ildə yuanla aparılan əməliyyatların həcmi 6,5 milyard təşkil edib. Bu il ərzində VTB-də yuan hesabları ilə daimi işləyənlərin sayı artaraq 28-dən 70-ə çatıb. Belə görünür ki, rubl və yuanın xarici ticarət fəaliyyətinə verdiyi töhfələr sürətlə gedir. Tələbatın artması ilə əlaqədar, bu ilin mart ayından başlayaraq Moskva Fond Birjasında Çin və Rusiya valyutası ilə qitələrarası ticarət başlayıb. Bundan əvvəl Moskva Fond Birjasına doqquz valyutanın müraciət etmələrinə rəğmən, yuan - rubl bu siyahıda onuncu oldu. Birjada bunu yuanın iştirakı ilə aparılan əməliyyat həcminin arması ilə əlaqələndirirlər. Müqayisə üçün deyək ki, ötən ilin oktyabar ayında orta gündəlik əməliyyat həcmi rekord göstəricidə -541 milyonn yuan qeydə alınıb. Bəlkə də elə buna görədir ki, iki ölkə arasında dollarla aprılan hesablaşmaları milli valyuta ilə həyata keçirmək qərara alınıb. Ötən ilin oktyabr ayında Rusiya və Çin rəhbərliyi valyuta mübadiləsi ilə əlaqədar müqavilə imzaladı. Bu müqavilədə iki ölkə arasında biznes layihələrinin genişləndirilməsi də elan edildi. Qeyd edək ki, yuanla ödənişlərin payının artırılmasında «Qazprom»la bağlanan müqavilənin və Çinin «Sibirin gücü» qaz kəmərinin tikintisindəki iştirakı da böyük önəm kəsb edir.\nNəzərə çatdıraq ki, Rusiya şirkətlərinin də dollardan imtina etmələri üçün əlavə stimullar mövcuddur. Belə ki, hazırda Rusiyada dolların kursu əvvəllər olduğu kimi 30-35 rubl deyil, 50 rubldur. Bununla belə, 2015-ci ilin ortalarında bu məzənnə 50-60 rubl aralığında ola bilər.\nBu arada qeyd edək ki, yuanın dünyanı fəth etmək iddiaları da yüksəkdir. Bu valyuta dollardan fərqli olaraq, yeni ehtiyat valyuta rolunu proqnozlaşdırıb və bu yolda Rusiyanın da dəstəyindən yararlanmağa çalışır. Əslində, yuan uzun müddət bundan əvvəl ehtiyat valyuta statusunu əldə edə bilərdi. Lakin ABŞ bu yolda ona böyük maneə olub. Hələ bir müddət bundan əvvəl də, Beynəlxalq Valyuta Fondu belə bir mühüm qərarı qəbul etmək üçün heç bir səbəb görmürdü. Fondun idarəsində təmsil olunan ABŞ veto hüququndan yararlanaraq, hər vəhclə buna qarşı çıxdı.\nKeçmiş prezident korona virusundan öldü\n“Koronavirus infeksiyası hava-damcı yolu ilə yoluxduğundan kütləvi yerlərdən uzaq olmaq lazımdır“\nGəncə sakinini bıçaqlayan şəxs saxlanılıb\n31.03 19:09 BNA: Bütün ekspres xətlər üzrə avtobusların iş qrafiki dəyişdirilir\n31.03 19:06 Dövlət dəstəyindən 290 mindən çox yaxın mikro və fərdi sahibkar faydalanacaq\n31.03 19:04 Azərbaycan Prezidenti: Çalışmalıyıq ki, daxili tələbatı maksimum dərəcədə yerli istehsalla təmin edək\n31.03 19:02 Prezident: Əgər kimsə hansısa tanışlara, qohumlara, yaxud da ki, vəzifədə olan dostlara arxalanırsa səhv yoldadır\n31.03 18:58 Prezident: Bizim ümumi iqtisadi inkişafla bağlı nəzərdə tutulan islahatlarımız dərinləşməlidir\n31.03 18:56 Prezident: Bank sektorunun sağlamlaşdırılması və real iqtisadiyyatı maliyyələşdirməsi istiqamətində əlavə tədbirlər görüləcək\n31.03 18:52 Prezident: Genişmiqyaslı iqtisadi və sosial paket həssas təbəqəyə aid olan vətəndaşları bu böhrandan qoruyacaqdır\n31.03 18:49 Prezident: Azərbaycan sahibkarları bu vəziyyətdə öz vətəndaşlıq borcunu şərəflə yerinə yetirirlər\n31.03 18:47 Prezident: Bu gündən etibarən qüvvəyə minmiş məhdudlaşdırıcı tədbirlərə hər bir vətəndaş əməl etməlidir\n31.03 18:45 Prezident: Dövlət tərəfindən qəbul edilmiş bütün qərarlar istisnasız, heç bir güzəştsiz tətbiq edilməlidir\n31.03 18:42 Azərbaycan və Rusiya arasında hava və dəmir-yol əlaqəsi dayandırılıb\n31.03 17:53 AzTU-dan Fonda daha bir ianə\n31.03 17:48 30 ildən sonra yetişən məktub...\n31.03 17:47 Çində meşə yanğını zamanı 19 nəfər həlak olub\n31.03 17:45 Ötən il 112 bələdiyyə sədri inzibati məsuliyyətə cəlb olunub


Böyük Azərbaycan şairi və dramaturqu Hüseyn Cavidin 135 illik yubileyi münasibətilə “Kaspi” təhsil şirkəti, “Kaspi”qəzeti, artkaspi.az mədəniyyət və ədəbiyyat portalının birgə təşkil etdikləri “Hüseyn Cavid - 135” şeir müsabiqəsinin mükafatlandırma və müsabiqəyə göndərilən poetik nümunələrdən ibarət antologiyanın təqdimat mərasimi keçirilib.\nSİA-nın xəbərinə görə, tədbirdə “Kaspi” qəzetinin təsisçisi Sona Vəliyeva, Mətbuat Şurasının sədri Əflatun Amaşov, media kapitanları, şairlər və digərləri iştirak ediblər. Tədbiri giriş sözü ilə açan Mətbuat Şurasının sədri Əflatun Amaşov Azərbaycanın böyük şairi Hüseyn Cavid haqqında məlumat verib. O bildirib ki, Cavid Azərbaycan ədəbiyyatının mühüm simalarından biridir. Görkəmli şairin Naxçıvanın Şahtaxtı kəndində anadan olduğunu deyən Ə. Amaşov məlumat verib ki, böyük dramaturq bir müddət Təbrizdə mədrəsədə, daha sonra isə İstanbulda təhsil alıb: “Təhsil aldıqdan sonra böyük şair Azərbaycanda müəllimlik fəaliyyəti ilə məşğul olub. Lakin o dövrün amansız sürgün həyatı ondan da yan keçməyib. Böyük şairimiz Sibirə sürgün olunub. Ulu öndər Heydər Əliyevin səyi nəticəsində görkəmli şairin məzarı tapılaraq Azərbaycana gətirilib”.\nƏ.Amaşov söyləyib ki, Hüseyn Cavid Azərbaycan ədəbiyyatında əbədi iz qoyan sənətkardır: “Hüseyn Cavid elə sənətkardır ki, onun əsərləri ədəbiyyat tariximizə əbədi olaraq həkk olunub”.\nDaha sonra tədbirdə Hüseyn Cavidin həyat və fəaliyyətini əks etdirən videoçarx nümayiş olunub.\nTədbirin davamında çıxış edən “Kaspi” qəzetinin təsisçisi Sona Vəliyeva söyləyib ki, Hüseyn Cavid çox xoşbəxt sənətkarlardandır. Onun sözlərinə görə, sənətkarına böyük qiymət verə biləcək xalqın nümayəndəsi olmaq xoşbəxtlikdir: “Şəxsiyyətləri mühit yetişdirir. Bu, birmənalıdır. Cavidin taleyi elə yazılmışdır ki, onun atası mütləq Şahtaxtdan köçməli idi. Böyük dramaturq atasının qoyduğu molla məktəbindən qaçmalı, Sidqinin məktəbinə gəlib dünyəvi elmlərlə məşğul olmalı idi. O, öz yaradıcılığını iki böyük məfkürənin qovşağının bünövrəsində qurmalı idi. Çünki dahi şairimizin taleyi əvvəldən görəvli idi. Hüseyn Cavidin taleyində türk dünyasının ən böyük filosoflarından, insanlarından dərs almaq yazılmışdı. O, məfkürənin nədən başlandığını və digər prinsipləri öyrənməli idi”.\n“Kaspi” qəzetinin təsisçisi qeyd edib ki, Caviddən danışanda onun acı taleyinə yanmamaq mümkün deyil: “Böyük dramaturq Allahına, tanrısına bağlı idi. Onun böyüklüyü də onda idi. O sonuna qədər öz əqidəsinə, məsləyinə, arxalandığı məfkürəyə sadiq qaldı. Bu gün biz Cavidə qayıtmaqla özümüzə qayıdırıq”.\nÜmummilli liderin görkəmli şairin məzarının Azərbaycana gətirilməsi istiqamətində fəaliyyətindən söz açan S.Vəliyeva qeyd edib ki, Ulu öndər ailəni böyük məqbərə altına topladı: “Bu, böyük şairə verilən böyük qiymət, tarixi xidmətdir”.\nMüsabiqə haqqında məlumat verən “Kaspi” qəzetinin təsisçisi vurğulayıb ki, müsabiqəyə 108-ə qədər müəllif şeir göndərib: “Qaliblərin müəyyənləşdirilməsi üçün çox görkəmli söz adamlarından ibarət münsiflər heyəti təşkil olunub.\nBildiyiniz kimi Cavidin əsas pinsipi ədalət idi ki, qaliblərin seçilməsində bu prinsipə əməl olunub. Qaliblər üçün diplom və pul mükafatı ayrılıb. Mən bütün qalibləri təbrik edirəm. Bu səpkidə tədbirlərimiz davamlı olacaq”.\nMüsabiqənin münsiflər heyətinin üzvü, şair Sabir Rüstəmxanlı bildirib ki, Cavidin Azərbaycana qayıdışı tarixi bayram idi.\nTədbirdə çıxış edən digər natiqlər bu cür müsabiqələrin keçirilməsinin mühüm və əhəmiyyətli olduğunu dilə gətiriblər. Sonda qaliblər mükafatlandırılıb.


525-ci Qəzet - “Nizami Gəncəvi və Yunus Əmrə: ortaq milli dəyərlərimiz” - Foto\n“Nizami Gəncəvi və Yunus Əmrə: ortaq milli dəyərlərimiz” - Foto\nİyulun 15-də Türkiyənin Mədəniyyət və Turizm Nazirliyinin kitabxana və nəşriyyat işi üzrə mütəxəssislərindən və Türkiyə Milli Kitabxanasının direktorundan ibarət nümayəndə heyətinin Azərbaycana səfəri başlayıb.\nKitabxanadan AZƏRTAC-a bildirilib ki, nümayəndə heyəti əvvəlcə Fəxri xiyabanı və Şəhidlər xiyabanını ziyarət ediblər. Daha sonra Milli Kitabxanada olan qonaqlar “Heydər Əliyev guşəsi”, “Beynəlxalq Əməkdaşlıq zalı”, “Nadir kitablar və kitabxana muzeyi”, sərgi zalı, kitabxana fondu ilə tanış olublar.\nTədbiri giriş sözü ilə Milli Kitabxananın direktoru, professor Kərim Tahirov açaraq qonaqları salamlayıb, onları Milli Kitabxanada görməsindən məmnun olduğunu bildirib. Direktor çıxışı zamanı bu ilin ölkə Prezidenti İlham Əliyev tərəfindən dahi Azərbaycan şairi və mütəfəkkiri Nizami Gəncəvinin 880 illik yubileyi münasibətilə “Nizami Gəncəvi İli” elan edilməsinin əhəmiyyətindən danışıb.\nMədəniyyət Nazirliyinin Kitab dövriyyəsi və nəşriyyatlarla iş şöbəsinin müdiri Akif Marifli bildirib ki, istər Nizami Gəncəvi, istərsə də Yunus Əmrə türk dünyasının, ədəbiyyatının görkəmli simalarındandır.\nAMEA-nın Əlyazmalar İnstitutunun direktoru, akademik Teymur Kərimli məruzə ilə çıxış edib. Məruzəsinə Füzulidən beyt ilə başlayan akademik bildirib ki, həm Nizami Gəncəvi, həm də Yunus Əmrə türk dünyasının dahi mütəfəkkirlərindəndir. XII əsrdə yaşamış Nizami, XIII əsrdə yaşamış Yunus Əmrə yaradıcılığında ortaq cəhətlər vardır. Belə ki, hər iki şairin yaradıcılığında tanrıya dərin məhəbbət, insan sevgisi, eləcə də kamil insan mövzusu mühüm əhəmiyyət kəsb edir. Onların əsərlərinin əsas motivində kamil insan durur. Hər iki şair türkləri mərd, cəsur, insanpərvər şəxs kimi tərənnüm ediblər. Teymur Kərimli onu da qeyd edib ki, Nizami Gəncəvi ilə Yunus Əmrə yaradıcılığının əsas fərqli xüsusiyyəti ondan ibarət idi ki, Nizami farsca, Yunus Əmrə isə türk dilində yazıb yaratmışdır. Lakin Nizaminin əsərlərinin farsca olması onu bizdən uzaqlaşdırmır, onun əsərlərində türkçülük, insanpərvərlik, türk ideyaları hiss olunur. Həmçinin o, bildirib ki, Nizami Gəncəvi türkcə düşünüb farsca yazan şairlərimizdən biridir.\nTürkiyənin Mədəniyyət və Turizm Nazirliyinin Kitabxanalar və Yayımlar baş idarəsinin müdiri, Türkiyə Milli Kitabxanasının direktoru Əli Odabaş çıxış edərək qardaş Azərbaycanda, eləcə də Milli Kitabxanada olmalarından şad olduqlarını bildirib. O qeyd edib ki, bu il Azərbaycanda Nizami Gəncəvinin anadan olmasının 880 illik münasibətilə “Nizami Gəncəvi İli”, Türkiyədə isə Yunus Əmrənin vəfatının 700 illiyi münasibətilə “Yunus Əmrə İli” elan olunub. Hər iki şair türk millətinin, türk dünyasının görkəmli şəxslərindəndir. O bildirib ki, türk dünyasının Dərviş Yunus Əmrə adlandırdığı Yunus Əmrə yaradıcılığında saf ana dilində yazdığı şeirlər daha ön planda olub.\nBeynəlxalq Türk Mədəniyyəti və İrsi Fondunun əməkdaşı Afət Kazımbəyli çıxış edərək bildirib ki, türk dünyasının hər iki mütəfəkkiri öz yaradıcılıqlarını bizlərə miras buraxıblar. Azərbaycanda “Nizami Gəncəvi İli”, Türkiyədə “Yunus Əmrə İli”nin qeyd olunması hər iki ölkə başçısının mədəniyyətə, ədəbiyyata verdiyi önəmin bir hissəsidir. O bildirib ki, Beynəlxalq Türk Mədəniyyəti və İrsi Fondu da bir sıra layihələr həyata keçirib. Bunlardan biri də Üç Ozan layihəsidir ki, həmin layihə də Yunus Əmrə, Aşıq Ələsgər və M.Cumabayevi əhatə edir.\nDaha sonra Avtomatlaşdırılmış Kitabxana İnformasiya Sistemləri, Beynəlxalq Kitab Eyniləşdirmə Standartları (İSBN, İSSN və s.) təcrübə mübadiləsi ilə əlaqədar işgüzar görüş keçirilib. Görüş zamanı qonaqlar Türkiyə kitabxanaları, tətbiq olunan avtomatlaşdırma sistemləri, yaradılan yeni formalı kitabxanalar barədə öz təcrübələrindən danışıblar. Həmçinin, Mədəniyyət Nazirliyinin, Milli Kitabxananın əməkdaşları və Türkiyəli qonaqlar İSBN, İSSN Beynəlxalq Standart nömrələri barədə fikir mübadiləsi aparıblar.


Siyasət 6 May 2011 18:43 (UTC+04:00)\nAzərbaycanın xarici işlər naziri Elmar Məmmədyarov Azərbaycanda səfərdə olan Yaponiya xarici işlər nazirinin müavini Hisaşi Tokunaqanın başçılıq etdiyi nümayəndə heyətini qəbul edib. Bu barədə cümə günü Trend-ə Azərbaycan XİN-in mətbuat xidmətindən məlumat verilib.\nTokunaqa Yaponiyanın xarici işlər naziri Takeaki Matsumotonun adından Azərbaycanın xarici işlər nazirinə ünvanlanmış təşəkkür məktubunu təqdim edərək, Yaponiyada baş vermiş təbii fəlakətlə bağlı Azərbaycanın onun ölkəsinə həm mənəvi, həm də maddi dəstəyini yüksək qiymətləndirdiyini söyləyib. O, Azərbaycan tərəfinin bu addımını iki ölkə arasındakı dostluq rəmzi kimi qiymətləndirib. Daha sonra yaponiyalı rəsmi ölkəsinin üzləşdiyi faciənin nəticələrinin aradan qaldırılması istiqamətində görülən bərpa işləri barədə məlumat verib.\nNazir Məmmədyarov Yaponiya xalqının ağır günlərdən keçdiyini qeyd edərək, bərpa müddətinin tezliklə bitməsinə ümid etdiyini və Azərbaycanın bundan sonra da Yaponiyaya yardım göstərməyə hazır olduğunu vurğulayıb. Məmmədyarov Azərbaycanın evsiz-eşiksiz insanların acısını dərk etdiyini və paylaşdığını qeyd edərək, Ermənistanın Azərbaycana qarşı təcavüzü və apardığı etnik təmizləmə siyasəti nəticəsində ölkəmizdə 1 milyona yaxın qaçqın və məcburi köçkünün olduğunu bildirib.\nGörüş zamanı ikitərəfli münasibətlərin inkişafının, siyasi, iqtisadi və enerji kimi sahələrdə dialoqun davam etdirilməsinin vacibliyi qeyd edilib və qarşılıqlı maraq doğuran məsələlər ətrafında fikir mübadiləsi aparılıb.


04-01-2019 15:46 - Xeberler.az - İqtisadiyyat 13\n"Bitcoin"nin məzənnəsi son 24 saat ərzində 1,74% ucuzlaşaraq 3 843 ABŞ dolları olub. Nəticədə kriptovalyutanın bazar dəyəri 67,117 mlrd. dollara kimi geriliyib.\nXeberler.az bildirir ki, ilk yüzlükdə qərar tutan kriptovalyutaların83%-i dəyərdən düşüb. Rəqəmsal valyuta bazarının toplam həcmi131,381mlrd. dollara kimi azalıb.\n"Ethereum" son sutkada1,20%dəyər itirməklə153dolların altında mübadilə edilir. Bu kriptopulun kapitallaşması15,912milyard dollara düşüb.\n“Ripple”ın məzənnəsi1,98% ucuzlaşaraq0,362dollar olub. Altkoinin bazar dəyəri14,796milyard dollar həddində qərarlaşıb. İlk onluqda dəyər qazanan yeganə altkoin “TRON” olub.\n"СoinМarketСap"in Bakı vaxtı ilə saat08.45-ə olan məlumatları aşağıdakı kimidir.\ndollara kimi geriliyib.
Xeberler.az bildirir ki, ilk yüzlükdə qərar tutan kriptovalyutaların83%-i dəyərdən düşüb. Rəqəmsal valyuta bazarının toplam həcmi131,381mlrd.\n07-01-2019 15:46 - Xeberler.az - İqtisadiyyat\ndollara kimi irəliləyib.
Xeberler.az bildirir ki, ilk yüzlükdə qərar tutan kriptovalyutaların95%-i dəyər qazanıb. Rəqəmsal valyuta bazarının toplam həcmi137,720mlrd.\n04-01-2019 16:00 - Aktual.az - İqtisadiyyat\n"Report” xarici KİV-ə istinadən xəbər verir ki, Çin Dövlət Səhiyyə və Planlı Doğuşlar Komitəsinin məlumatlarını və başqa açıq yerli mənbələri tədqiq edən Pekin Universitetindən iqtisadçı Su Çianq və Viskonsin Madison Universitetindən doğum üzrə ekspert Yi Fuxian sözügedən ölkədə 2017-ci ilə nisbətən 2,5 milyon az, yəni cəmi 10,31 milyon uşaq doğulduğu, eyni zamanda ölüm sayının da 11,58 milyon təşkil etdiyi qənaətinə gəliblər.\nTəlimə getdilər, işlə təmin olundular - Fotolar\n04-01-2019 16:00 - Qafqazinfo.az - İqtisadiyyat\nAli təhsilli işsiz gənclərin əmək bazarına çıxışının asanlaşdırılması məqsədilə Dövlət Məşğulluq Xidmətinin Sumqayıt şəhər Məşğulluq Mərkəzində təşkil olunmuş təlimi bitirməkdə olan gənclərdən artıq 3 nəfəri öz ixtisaslarına uyğun münasib iş yeri ilə təmin olunublar. Əmək və Əhalinin Sosial Müdafiəsi Nazirliyindən “Qafqazinfo”ya daxil olan məlumata görə, Gənclər təlim zamanı işəgötürənlə ilkin ünsiyyətin qurulması, özünütəqdim etmə, CV və rezüme yazılışlarının ən optimal variantları, müsahibəyə hazırlıq və s.üzrə zəruri bacarıqlar qazanırlar.\n04-01-2019 15:56 - Sia.az - İqtisadiyyat\n04-01-2019 15:56 - Marja.az - İqtisadiyyat\nİndiyədək girov yalnız o zaman satışa çıxarılırdı (qanunda bu məsələ "ipoteka predmetinə tutmanın yönəldilməsi» kimi qeyd edilir) ki, kreditin əsas hissəsi ödənilməsin. Bundan başqa, Qanunun 37.1-ci maddəsinə uyğun olaraq ipotekaya tutmanın yönəldilməsi barədə məhkəməyə şikayət edilmədikdə, ipoteka predmetinə tutmanı notariusun icra qeydi əsasında yönəltmək mümkün olacaq.\nƏti süni şəkildə bahalaşdırıblar - NAZİRLİKDƏN AÇIQLAMA\n04-01-2019 11:27 - Marja.az - İqtisadiyyat\nHazırda ölkə ərazisində, xüsusilə paytaxt Bakıda quzu ətinin 14 manatadək bahalaşması müşahidə olunur. Amma ümumilikdə nə Kənd Təsərrüfatı Nazirliyinin çağrı mərkəzinə, nə də Baytarlıq Xidmətinə haradasa kütləvi xəstəlik yayılması və tələfat olması barədə müraciət daxil olub.\nBeynəlxalq əmtəə, fond və valyuta bazarlarının əsas göstəriciləri (04.01.2019)\n04-01-2019 10:48 - Report.az - İqtisadiyyat\nBANM-in tələbələri “İdeya var!” müsabiqəsində I və III yerləri qazanıblar\n04-01-2019 10:46 - Report.az - İqtisadiyyat\nREPORT.AZ/ Bakı Ali Neft Məktəbinin (BANM) tələbələri Gənclər və İdman Nazirliyi tərəfindən keçirilən “İdeya var!” gənclərin ikinci ümumrespublika elmi-yaradıcılıq müsabiqəsinin seçim mərhələsində 1-ci və 3-cü yerləri qazanıblar.\n04-01-2019 00:00 - Big.az - İqtisadiyyat\n04-01-2019 06:18 - Xeberler.az - İqtisadiyyat\n"Bitcoin"nin məzənnəsi son 24 saat ərzində 1,74% ucuzlaşaraq 3 843 ABŞ dolları olub. dollara kimi geriliyib.
Xeberler.az bildirir ki, ilk yüzlükdə qərar tutan kriptovalyutaların 83%-i dəyərdən düşüb.


TurpKimi.com - Yeni ildə bu vərdişlərinizdən əl çəkin\n2019-cu il göz açıb-bağlayınca bitdi. Bəzən pis vərdişlərimizin bizi ələ keçirməsinə icazə verərik.\n29.12.2019 22:50 oxumaq üçün 2 dəq\nYeni il pis vərdişlərdən xilas olmaq üçün əla fürsətdir. Hər şeyi sıfırlayıb yeni ildə yeni həyata başlamağa nə deyirsiz?\nTurpKimi.com 2020-ci ildə bu 6 vərdişlərinizdən xilas olmağa çağırır.\n1-Neqativ düşüncələrinizi bir kənara qoyun\nÖzünüz haqda pis fikirləşməyin. Bəzi səhvlər etmiş ola bilərsiniz və hər vaxt istədiyiniz şəkildə görünməyə bilər və ya davranmaya bilərsiniz, ancaq kim olduğunuzla əlaqədar səhv fikirdə olmayın. Çox qabiliyyətli, gözəl bir insansınız. Zehininizi həqiqətən hədəflərinizlə məşğul edin. Özünüz haqda pis düşünmək sizi daha da özünüzə qarşı aqressivləşdirəcək.\n2-Keçmişi keçmişdə saxlayın\nKeçmiş dəyişdirə biləcəyimiz bir şey deyil və buna görə çox çabalamayın və geridə buraxın. Yaşadığınız şeylərdən dərs çıxarın. Keçmişi qazımaq işləri daha da pisləşdirəcək.\n3-Başqalarını razı salmağa çalışmaqdan imtina edin\nBu dünyada məmnun etmək istəyəcəyiniz tək insan sizsiniz. Günün sonunda həqiqətən sahib olduğunuz tək şey özünüzsünüz. Başqalarıyla uyğunlaşmağa çalışmağa ehtiyac yoxdur. Özünüz olun. Əhvalınız pisdirsə, ətrafınızdakıları yaxşı hiss etdirmək üçün tər tökməyə ehtiyac yoxdur.\n4-Sərhədlərinizi aşmağa məcbur deyilsiz\nƏlaqələr qarışıq olur. İstədiyiniz bir şeyi etmək üçün özünüzü əldən salmağa ehtiyac yoxdur. Başqaları üçün tikilmiş bir evin içində əsla, həqiqətən xoşbəxt olmayacaqsınız. Sonunda o qutunun xaricinə çıxıb sizin üçün əhəmiyyətli olan bir şey üzərində çalışdığınızda həyatınızda gerçək bir dəyişiklik fərq edəcəksiniz.\n5-Mükəmməl olmağa çalışmaqdan imtina edin\nBu planetdəki heç kim mükəmməl deyil. Hamımız öz halımızla bənzərsizik. Sizdəki əskikliyi başqası tamamlayar, başqasındakı əskikliyi də siz tamamlayarsınız.\nHeç kim duyğularını gizlətməməlidir. İnsanıq və nəsə hiss etmək hamımızın haqqıdır. Duyğularınız sizi çıxılmaz vəziyyətə sala bilər. Bunu hiss edin, sonra bu hislərdən uzaqlaşın.\nyeni ili qarşılamaq\npis vərdişlərdən uzaq durmaq


"Mən Tovuza gedirəm" _ Zəka Vilayətoğlu\n19.05.2015 08:36 | Baxış sayı: 3998\nMƏN TOVUZA GEDİRƏM\nUşaq yuxudan oyananda öncə yan-yörəsinə diqqətlə baxdı. Gözlərini ovxalayıb bir də baxdı; atası yox idi yanında. Yəqin yenə də motosiklinə minib harasa uzalara getmiş, yenə də onu özüylə aparmamışdı.\nUşaq, pəncərədən gülümsəyən səhər Günəşinin parlaq şəfəqlərinnin təsirindən gözlərini qıydı, yuxudan tamam ayıldıqdan sonra paltarını geyinib həyətə qaçdı. Gözləri öncə eyvanın altını aradı. Hansı ki, atasının motoskili həmişə eyvanın altında dayanırdı və atası onun üstünə iri boz bir çadır salırdı. Diqqətlə baxdı; motosikl yerində yox idi. Demək, atası, həqiqətən motosiklinə minib harasa getmişdi.\nUşaq doluxsunmuşdu. Dünyalarca sevdiyi atası onu özüylə aparmamış, xəlvət çıxıb getmişdi, harasa. Hönkürüb ağlamaq istəyən uşaq birdən anasını gördü. Anası həyətin bir küncündə yerləşən kürədə çörək bişirirdi. Kürənin istisindən yanaqları pörtüb qızarmış, alnında tər tumurcuqlanmışdı.\n-Ana, atam hanı?-yaxınlaşıb kövrək səslə soruşdu.\n-Atan Tovuza gedib!-Anası arxaya dönmədən oğlunun sualını cavablandırdı və işinə davam etdi. Bu cavaba bəndmiş kimi uşaq toxtaqlıq tapdı və dinməz-söyləməz həyətin dəmir darvazasının açıq qapısından küçəyə çıxdı.\n15.05.2015 06:35 | Baxış sayı: 1676\n“Bakumoz” nəşriyyatının və “Kitabsevərlər qrupu”nun birgə layihəsi əsasında ərsəyə gələn “Həyatın qanunu” adlı kitabda dünya ədəbiyyatından seçmə hekayələr toplanıb. İlk hekayə Markesin, “Mavi itin gözləri” adlı hekayəsidir. Təbii ki, Markes dedikdə düşünülən ilk nəsnə magik realizm cərəyanıdır. Bu hekayədə yuxuyla gerçək dünya arasındakı əlaqələrdən və hansının insan həyatına daha çox təsiretmə qabiliyyətindən danışılır.\nBorxesin hekayələri məni şoka saldı. “Paraselsin Qızılgülü” əsərində ustad və şagird münasibətlərindən bəhs olunur. Borxes oxucunu inandırır ki, varoluş inam üzərində qurulur. Yəni, mövcudluğun təməl daşı inamdır. “Güzgü və Qızıl Maska ” hekayəsi ozanla kralın dialoqu üzərində qurulub. Bir qədər saray əyanlarının, saxtakar şairlərin tənqidi əks olunur. Borxes növbəti hekayəsində əqidə azadlığından və dönməzliyindən danışır. Siyasi əqidə, iqtidarı ələ keçirən qüvvələrə görə dəyişməməlidir. Növbəti hekayə Lev Tolstoya məxsusdur. Padşah zaman fəlsəfəsini anlamaq istəyir. Uzun müddət nəyi nə zaman etmək lazım olduğunu düşünür. Lakin həyat özü ona hər şeyi izah edir. “Şeytanın hiyləsi” hekayəsində Tolstoy artıq tamahın sözün əsl mənasında necə baş yardığını əks etdirir. Çox təsirli hekayədir. Məlum məsələdir ki, Tolstoy həm də dindar olub, bu, əsərlərində hiss olunur.\nKitabda ən çox sevdiyim hekayə Səbahəddin Alinin “Düşmən” hekayəsi oldu. Düşməni bağışlamaq olarmı, əgər o, sənin evində sığınacaq tapıbsa, onu polisə təslim etmək olarmı? Daxili səs, “olmaz” desə də, bəs bəşəri ədalət nə tələb edir?\nHenrix Böllün hekayələrini də çox sevdim, əsasən də “Ayağımın dəyəri” hekayəsi diqqətimi çəkdi. Emboliya xəstəliyindən ölən yazarın bu əsərləri kapitalizmə və hakim təbəqələrin meşşan əxlaqına meydan oxuyub . “Vida” hekayəsində insanın psixoloji durumunu, tənhalıq anını çox mükəmməl təsvir edir. “Biz pisliyin, savaşın, imperializmin yaşındayıq” deyən Böll, öz ciddi mövqeyini göstərir.\nKalvinonun “Şəhər göyərçini” əsərində sosial təbəqələşmə tənqid olunur. Sveyq, həm “Dünənin dünyası” memuarında, həm də bu kitabdakı “Bezginlik” hekayəsində təhsil sisteminin qüsurlarından danışır. İnsanın bezgin durumda hansı axmaqlıqlar edə biləcəyi yazıçını düşündürür.\nCek Londonun “Göyərtə yelkəni altında ” hekayəsində bütün kişiləri əsir edən bir qadından bəhs olunur. Qadın kişilərlə məzələnir, sonrasa peşman olur, peçmançılığın səbəbini bilmək üçün hekayəni oxumaq lazımdır.\nGələk, kitabın adı ilə eynilik yaradan hekayəyə. “Həyatın qanunu” hekayəsində qoca hindu obrazı, sanki taleyin özüdür. Canavarların onu parçalamasını gözləyir. Öz - özünə deyir: “Bu, həyatın qanunu deyilmi?”\nDigər hekayələri də mütləq oxumaq lazımdır, Heminqueyin, Aziz Nesinin hekayələri də çox maraqlıdır, amma mənə daha çox Rey Bredberinin “Gecikmiş məhəbbət ” hekayəsi təsir etdi . Cəmiyyətdə yaşanan, dəyişməyən , sərhəd tanımayan adətlər, insan azadlığını, müstəqil duyğuları məhdudlaşdırır. “Kitabsevərlər qrupu”na belə dəyərli kitaba görə təşəkkür edirəm. Uğurlarınız davamlı olsun.\nMarqaret Atwood, “ Kor qatil ” romanı\n01.05.2015 09:34 | Baxış sayı: 1369\nMarqaret Atwood, “ Kor qatil” romanı\nMarqaret Atwood, haqqında danışacağımız “ Kor qatil ” romanına görə 2000 – ci ildə Booker mükafatının qalibi olub. Həmin zamana qədər adı 5 dəfə mükafatçılar siyahısına düşsə də, yalnız bir dəfə qalib oldu. Dünyada daha çox feminist yazar kimi tanınan Marqaret Atwood roman və hekayə kitablarından başqa 15 ədəd şeir kitablarının da müəllifidir.\n"Ondan yaxşı qardaş..."\n27.04.2015 21:24 | Baxış sayı: 1868\nONDAN YAXŞI QARDAŞ...\nMaqsud İbrahimbəyovun “Ondan yaxşı qardaş yox idi” povesti əsasında oğlu Murad İbrahimbəyovun çəkdiyi eyniadlı filmin (ssenari müəllifləri Pavel Finn, Murad İbrahimbəyov, 2013) ilk kadrında hamilə anasının əlindən tutan Cəlilin kisəçi Rəxşəndəni xatırlaması filmin ilkin ədəbi mənbədən gələn süjet yeniliyini təsdiqləyir. Bununla belə povestdəki: “Rəxşəndə kisəçilik eləyirdi, yaşa dolandan sonra isə onu qabağa çəkmişdilər, direktor olmuşdu, eyni zamanda kassiri də əvəz eləyirdi.\n"Qarabağ hekayələri" _ Nilufər Şıxlı\n24.04.2015 14:34 | Baxış sayı: 1330\n2015-ci il...Azərbaycan torpaqlarında yaradılan Ermənistan respublikasının yalançı “erməni soyqırımı” iddiasının anılmasının 100 illiyi keçirilir... Türkiyə Respublikası hadisələri sadəcə erməni-türk qarşıdurması kimi dəyərləndirsə də, ermənistan, Birinci Cahan Müharibəsi ərəfəsində Anadoluda yaşayan ermənilərin sistemli şəkildə məhv edildiyini iddia edərək, 24 aprel gününü göz yaşları içərisində qətliam günü kimi qeyd etməyə hazırlaşır...\nBu iddia ermənilərin vətən və xalq sevgisindən deyil, NATO-ya qoşulan Türkiyəyə siyasi zərbə vurmaq və dünya ictimaiyyətinin nəzərindən salmaq planından irəli gəlməkdədir.\nQəşəm Nəcəfzadə haqqında\n23.04.2015 23:58 | Baxış sayı: 1872\n(Qəşəm Nəcəfzadə haqqında)\nYer üzü və burada informasiya mübadiləsini təmin edən vasitələr az vaxtda elə sürətlə dəyişib ki, bir qədər əvvəl dilimizdə çox işlənən “inteqrasiya” və bu kimi leksikanın istinad etdiyi ictimai təfəkkürün yeri daralmaqdadır və ya bu gün mediada inteqrasiyadan danışan yoxdur. Çünki bizim şüurumuz daha geniş auditoriyanı fəhm etmək zorundadır. Milli çərçivədən qırağa çıxmaq, kürəsəl dəyərlərə ürcah olmaq üçün gedib əcnəbi diyarda yaşamağa ehtiyac qalmayıb. Dünyanın başlanğıc və çıxış nöqtələri indi məsafə ilə ölçülmür. Dünya rəngli informasiyalardan hörülmüş bir tora bənzəyir. Həmin tora “düşmək”üçün “gəzməyə” də lüzum yox.\nAnar belə dedi...\n09.04.2015 08:16 | Baxış sayı: 2041\nAnarın “Göz muncuğu” povestinin müzakirəsi:\nİştirakçılar: İsa Həbibbəyli, Nizami Cəfərov, Nərgiz Cabbarlı\nModerator Əsəd Cahangir\nƏsəd Cahangir: Hörmətli müzakirə iştirakçıları, yəqin mətbuatdan izləyirsiniz ki, "Azərbaycan" jurnalı xeyli vaxtdır ədəbiyyatın bu və ya digər məsələləri ilə bağlı müzakirə materialları dərc edir. Bugünkü söhbətimizin mövzusu bir qədər fərqlidir: əgər öncələrdə hər hansı ədəbi-bədii janr, yaxud növlə bağlı ən ümumi problemləri dartışma konusuna çevirirdiksə, indi konkret bir əsərdən - Xalq yazıçısı Anarın bu yaxınlarda işıq üzü görən “Göz muncuğu” povestindən danışacağıq. Seçimimiz təsadüfi deyil.\nRəsulzadə və “ Əsrimizin Siyavuş”u\n08.04.2015 08:36 | Baxış sayı: 2221\nÖz əsərlərində yaşayanlar ölmür deyirlər. Bu deyimi nə qədər çək-çevir eləsəm də, anlamaqda çətinlik çəkirdim. Necə yəni, bir əsər daxilində, sözlərdə, misralarda necə yaşamaq olar? Ta ki, “Əsrimizin Siyavuşu”nu oxuyana qədər. Rəsulzadə bu əsəri nəyin diktəsi ilə qələmə almışdı? Axı, o özü əsərin başlanğıcında qeyd etmişdi ki, bu əsər qabaqcadan düşünülməyib.\nNovruz bayramının kino həlli\n22.03.2015 09:20 | Baxış sayı: 1618\nİsmayıl Şıxlının «Dəli Kür» romanı əsasında yazdığı ssenari üzrə Hüseyn Seyidzadənin quruluş verdiyi eyniadlı film (1969) nəsrin ekranlaşdırılması sahəsində uğurlu addım oldu. Sıldırım qayanın üstündəki atlı Cahandar ağanın Kürdə paltar yuyan Mələyin çırmanmış baldırlarına vurulması və su içmək adı ilə yaxınlaşdığı gəlini götürüb qaçmasının ildırım çaxması, Allahyarın atlı dostları ilə onları qovması ilə müşaiyət olunması hadisələri qızışdırır.\nMaykl K.nın yaşantıları\n21.03.2015 09:32 | Baxış sayı: 1980\nCon Maksvel Kutzee\nCon Maksvel Kutzee… Piştaxtanın arxasından təlaşlı və yorğun nəzərimi rəflərə zilləyirəm. Diqqətimi ilk cəlb edən ad olur bu. Ad tanışdır mənə. Müəllif haqqında müsbət rəylər eşitmişəm. Amma yenə də, kitabı əlimə alıb vərəqləməyə başlayıram : “ Maykl K.nın həyatı və zəmanəsi “. Əla tərtib olunub. Üz qabığına baxıram. Naməlum bir insan yerə sərilib və gözlərini yumub. Ümidsizliyi ifadəsiz və donuq sifətindən hiss olunur.\n6 -dən səhifə 10


Yaponiyada yaşayan azərbaycanlı alim Xəlil Kələntər Naxçıvan Dövlət Universitetində olub | Naxçıvan Dövlət Universiteti\nYaponiyada yaşayan azərbaycanlı alim Xəlil Kələntər Naxçıvan Dövlət Universitetində olub\nNaxçıvan Dövlət Universitetində keçirilən görüş zamanı ali təhsil ocağının rektoru Elbrus İsayev X.Kələntəri universitetin kollektivi adından salamlayaraq onun elmi fəaliyyəti və nailiyyətləri haqqında məlumat verib. Bildirilib ki, professor Xəlil Kələntər əvvəlki və yeni nəsil monitorların yaradılmasında əvəzsiz xidmətləri olan alimdir. Bütün dünyada elektronika sahəsində tədris olunan onlarla kitabın, çoxsaylı elmi məqalələrin müəllifi olan X.Kələntər həm də Dünya Azərbaycanlılarının Əlaqələndirmə Şurasının üzvüdür. Rektor nüfuzlu alimin 40 ilə yaxındır ki, Yaponiyada yaşamasına və fəaliyyət göstərməsinə baxmayaraq, öz vətəni olan Azərbaycanla çox sıx münasibətləri olduğunu qeyd edib.\n“Çoxsaylı patent və ixtiraların müəllifi olan Xəlil Kələntərin Yaponiyada yaradılmış və bütün dünyada geniş istifadə olunan texnologiyaların – fotoaparatlar, kameralar, elektron şüa qurğuları, mikrosxemlər, plazma monitorları, maye kristal monitorların hazırlanmasında böyük xidmətlərinin olması olduqca qürurverici hadisədir. Alimin elmi və praktiki nailiyyətləri beynəlxalq elm aləmində də yüksək səviyyədə qiymətləndirilir” – deyə Elbrus İsayev vurğulayıb.\nProfessor apardığı elmi tədqiqatlar və patentlər haqda məruzəsini təqdim edib. Maye kristallar və onun inkişaf perspektivlərindən söz açan Xəlil Kələntər bildirib ki, LED işıqları (maye kristal displeyin arxa fon işıqları) televizor, kompüter və mobil telefonların əsas hissələrindən biridir. Bu texnologiyadan smartfonlar, mobil telefon və kompüterlərdə, həmçinin avtomobillərdə geniş istifadə olunur. O, eyni zamanda özünün müəllifi olduğu və bütün dünya ölkələrində geniş istifadə olunan “Backlight unit” və “Backligt optics” texnologiyaları barədə məlumat verib.\nProfessor ənənəvi və müasir televizorların arxa fon işıqlarının strukturu, maye kristal ekranlar, 3D dispeleylər və digər ekran texnologiyaları barədə də danışıb.\nHəmçinin apardığı tədqiqatların nəticələrini, ixtira və patentlərini seminar iştirakçılarının diqqətinə çatdırıb. Professor “Biz kəskin baxışlar və inkişaf etmiş zehinlərlə yaxın ölkələrdəki vəziyyəti nəzərdən keçirməli və gələcək işimizi bu istiqamətdə qurmalıyıq” fikirlərini gənc nəslə tövsiyyə edib.\nRektor professora xatirə plaketi və hədiyyələr təqdim edib. Görüşdə universitetdə qurulacaq Texnoparkda birgə əməkdaşlığa dair razılıq əldə olunub.\nTədbirdə müəllim və tələbələrin sualları cavablandırılıb.\nQeyd edək ki, 1981-ci ildən Yaponiyada yaşayan X. Kələntər Naqoya və Tohoku universitetlərində doktorluq dərəcəsi alıb. Elektronika mühəndisliyi, yeni nəsil ekranların yaradılması sahəsində 100-ə yaxın patentin, yapon dilində altı kitabın, 130-dan artıq elmi məqalənin müəllifidir. Azərbaycanlı alim LCD televizor, kompüter və mobil telefonların əsas hissələrindən birinin – maye kristal displeyin arxa fon işıqlarının yaradıcısıdır. Dünyada ilk dəfə işıqla yönləndirilən mikro-reflektorlu və mikro-deflektorlu optik lövhələr yaradıb. Bununla yanaşı, o, işıqla yönləndirilən mikrostrukturlu funksional optik lövhələrin ilk dizayneri, müəllifi və istehsalçısıdır. Əsərləri ingilis, yapon, Çin və Koreya dillərində dərc olunub. Yalnız Yaponiyada deyil, Amerika, Asiya və Avropada elektronika, yeni nəsil displey ekranlar sahəsində böyük mütəxəssis kimi tanınır. Həmin sahədə uzun müddət çalışdığına görə Xəlil Kələntərə müvafiq beynəlxalq konfranslarda Yaponiyanı təmsil etmək hüququ verilib.


İstiqamətini dəyişə bilən mərmi – EtikXəbər\nİstiqamətini dəyişə bilən mərmi\nABŞ-ın Təhlükəsiz Araşdırma Layihələri Agentliyi istiqamətini dəyişə bilən, 50 millimetr kalibrli mərmi hazırlayıb.\nEtikxeber.az xarici saytlara istinadla xəbər verir ki, agentliyin nümayəndələri mərminin atəş açılandan sonra istiqamətini dəyişə bildiyini və onun “real vaxt optik bələdçi” sistemindən istifadə olunmaqla dizayn edildiyini deyiblər.\nVurğulanıb ki, mərmi ABŞ əsgərlərinin Əfqanıstandakı müharibə zamanı şikayət və təcrübələri əsasında hazırlanıb. Çünki Əfqanıstanda tez-tez müşahidə olunan tozlu və küləkli, əlverişsiz şəraitdə hərəkətli hədəfləri ələ keçirmək mövcud texnologiya ilə çox çətin idi. İndiyədək ancaq filmlərdə gördüyümüz bu mərmi həmin çətinliyin aradan qaldırılmasına nail olub.


ARENDAYA VERİLEN OBYEKTLER - Yeni İş Quranlar Üçün Yeni Fürsət!\nArendaya verilen obyektler siyahısını bu səhifədə görə bilərsiniz. Hər gün yenilənən 1000lərlə elanlar arasından istədiyiniz elan sahibi ilə əlaqə saxlaya bilərsiniz. arendaya verilən obyektler arasında pub, restoran, gözəllik salonları, moyka, internet-klub,playstation salonu, bərbərxana və s. elanları görmək olar. arendaya verilen obyektler\nArendaya verilen obyektler - Yeni iş qurmaq hər zaman çətindir. ən böyük çətinliklərdən biir isə yeni məkanın dizaynı və əşyalarının almasıdır. Buna görə də işə təzə başlayanda sıfırdan başlamaq əvəzinə, hazır vəziyyətdə arendaya verilen obyektler ilə maraqlanmaq daha sərfəli və rahat ola bilər.\narendaya verilen obyektler – Çox vaxt əmlak məntəqələrində, yaxud fərdi şəxslər tərəfindən arendaya verilen obyektler bizim kriteryalarımıza uyğun olmur. Seçim imkanı az olduğu üçün də məcburən razılaşmalı oluruq. Arenda.az-ın hər gün yenilənən elanları bazası ilə belə bir problem yaşamayacaqsınız.\narendaya aylıq verilen obyektler\nArendaya verilen obyektler burada!\nArendaya verilen obyektler – Bir çox yeni işə başlayanlar öz bizneslərinə arendaya verilen obyektler ilə maraqlanmaqla başlayıblar. Özlərinə uyğun obyekti seçib işə başlayandan sonra, qısa zaman ərzində lazımi uğuru əldə edib öz şəxsi obyektlərini də ala biliblər. siz də şansınızı sınaya bilərsiniz.\narendaya verilen obyektler – Əgər sizin də uzun müddətdir istifadəsiz qalmış obyektiniz varsa, arenda.az-la rahatlıqla arendaya verə bilərsiniz. Burada arendaya verilen obyektler qısa zaman kəsiyində özünə real müştəri tapır. Elanı yerləşdirmək üçün obyektin şəkillərini, qiymət aralığını və parametrlərini daxil etmək kifayətdir.\nSatılır verilen obyektler


evdə necə təbii makiyaj etmək | Wellness mama"\nTəbii makiyaj variantları haqqında çox sual alıram və bu, təbii alternativlər tapmaq üçün mənim üçün daha çətin şeylərdən biri idi. Kollecdə praktik olaraq makiyaj topladım və yarısı da istifadə olunmayan sonsuz borular, kompaktlar və fırçalar var idi.\nAla biləcəyiniz bəzi yaxşı təbii alternativlər olsa da (aşağıda göstərilən siyahıya baxın), ən ucuz, asan və ən təbii yol yalnız özünüz etməkdir və mətbəxinizdəki bütün maddələrə onsuz da sahib ola bilərsiniz!\nTəbii dəriyə qulluq\nMakiyajdan əvvəl cildinizə etdiyiniz şey istifadə etdiyiniz makiyaj qədər vacibdir və dəriyə qulluq üçün əla təbii seçimlər var.\nDərini tarazlaşdırmaq üçün təbii yağlardan istifadə edərək dərini çox yumşaq və hamar hala gətirən yağ təmizləmə metodunu tamamilə sevirəm. Gecə tipik olaraq yağ təmizləmə metodundan istifadə edirəm və səhərlər lazım olsa çiy bal ilə üzümü yuyuram. Dərinin daha gənc görünməsi üçün təbii şəkər ovucundan (bərabər hissə şəkər və təbii yağ) və ya təbii mikrodermabrasiya (çörək soda) da istifadə edə bilərsiniz.\nMüvafiq dəriyə qulluq ilə dəri təbii olaraq sağlam olacaq və hətta çox vaxt makiyaj etməyinizə ehtiyac qalmayacaq. Əksər günlərdə makiyajı ümumiyyətlə atlayıram, amma geyinəndə istifadə etdiyim reseptlər bunlardır:\nEv seçimi: Təbii bronzlaşdırma üçün kakao tozu istifadə etmiş bir dostumun tövsiyəsi ilə təbii təməl seçimləri ilə təcrübə etməyə başladım və mineral makiyaja bənzər bir resept tapdım.\nBir ox kökü tozu və sink oksid əsasından başlayıram (qarğıdalı nişastasından da istifadə edə bilər, amma ox kökü daha yaxşı işləyir) və sonra yavaş-yavaş kakao tozu və incə üyüdülmüş darçın tozunu dəri tonunuza yaxın bir kölgə əldə edənə qədər əlavə edirəm. Daha sonra bir qabda və ya köhnə toz qabında saxlaya və tətbiq etmək üçün bir fırça istifadə edə bilərsiniz. Rəngi dəri tonuna uyğunlaşdırmaq üçün bir neçə dəfə qarışdırmaq lazım gəldi, amma əksər günlərdə bunun üçün sürətli bir fırça mənə lazım olan şeydir. Sonradan kəşf etdim ki, qızıl mika tozunu əlavə etmək ona daha hamar bir toxuma verir və dərini parlaq edir.\n2 xörək qaşığı sink oksid (istənirsə əvəzinə ox kökü tozu istifadə edə bilər, ancaq bu qədər əhatə etməz)\n1 xörək qaşığı ox kökü tozu (istəyə görə)\n1 çay qaşığı qızıl mika toz\n1/2 - 1 çay qaşığı istənilən təbii gil tozu (istəyə görə) Bir çimdik White kosmetik gildən, Fuller's Earth Clay və fransız yaşıl gilindən istifadə etdim\nİstədiyiniz rəngi əldə etmək üçün 1 çay qaşığı qədər incə üyüdülmüş kakao tozu\nİstəyə görə: 1 çay qaşığı şəffaf mika tozu həqiqətən yağlı dəri üçün kömək edə bilər\nİstədiyiniz rəng və örtük əldə etmək üçün bütün maddələri qarışdırın.\nSink oksidi örtük və tutqun son verəcəkdir.\nRəngli mika tozları, təbii gillər və kakao tozu rəng verəcəkdir. Yavaş-yavaş başlayın və kölgənizi tapmaq üçün getdiyiniz zaman daxili qolu sınayaraq lazım olduqda əlavə edin.\nQapağı olan kiçik bir şüşə qabda saxlayın.\nQeyd:İstəsəniz, yalnız ox köklü toz (və ya ağ kosmetik gil), kakao tozu və (isteğe bağlı) darçın tozu istifadə edilə bilər. Bu, əla və tamamilə təbii / yeməli bir təməl yaradacaq, lakin sink oksidi və mika olan bir toz qədər qalmayacaq. Dərimdəki sink oksidi istifadə edərək şəxsən özümü təhlükəsiz hiss edirəm (nano olmayan və örtüklü deyil), ancaq yoxsa ox kök versiyasına sadiq qalın.\nBu reseptdə bir çox dəyişiklik var və hellip; evdə makiyaj yaratmaq bir elmdən daha çox bir sənətdir və dəqiq rəng və baza birləşmələriniz əhatə dairəsindən və istədiyiniz rəngdən asılı olacaqdır. Sink oksidi baza olaraq satın alınan mineral makiyajlara bənzər bir makiyaj yaradacaq və mika toz əlavə etmək dəriyə təbii bir parıltı verəcəkdir. ”\nƏgər bu maddələr ilə rahat deyilsinizsə və ya rahat deyilsinizsə, sadə bir kök kökü və az miqdarda kakao tozu və darçın qarışığı həqiqətən yaxşı işləyəcək, lakin o qədər də əhatə etməyəcəkdir.\nMaye bir tonal krem istəsəniz, bu təlimata baxın.\nƏvvəlcədən hazırlanmış seçimlər: Makiyaj etmək sizin üçün bir şey deyilsə də, hələ də bəzi təbii seçimlər etmək istəyirsinizsə, bir neçə yaxşı seçim var. Heç bir ticari seçim evdə hazırlanan seçimlər qədər təbii deyil, lakin onlar hər hansı bir ənənəvi seçim üzərində böyük bir inkişafdır! Jane Iredale, tapdığım ən yaxşı markadır və mineral toz, maye tonal krem, preslənmiş toz və daha çoxu üçün əla seçimlər təklif edirlər.\nTəbii Bürünc / Ənlik\nƏn sadə ev seçimi: Yuxarıda göstərilənlərə bənzər şəkildə təbii bronzlaşdırıcı və ənlik bir ox kökü ilə asanlıqla və daha çox kakao tozu və darçın əlavə edilərək daha qaranlıq bir kölgə əldə edilə bilər. Qurudulmuş çuğundur kökünü (dehidratördə) və ya qurudulmuş hibiskus çiçəklərini çox incə pudra edə bildiyiniz müddətdə yaxşı işləyən çəhrayı bir ton əlavə etmək üçün tozlamağa da çalışdım. Çalkalayıcı bir makiyaj qabında və ya köhnə bir kompaktda saxlayın.\nButik Ev Yapımı Seçim: Bir az daha fərdiləşdirilə bilən və daha uzun ömürlü bir ev seçimi üçün əsas olaraq sink oksid tozundan (nano olmayan və örtülü olmayan) istifadə edin və istədiyiniz rəngi əldə etmək üçün kakao tozu və qırmızı və ya çəhrayı rəngli mika tozunu əlavə edin.\nTicarət seçimləri: Təbii ənlik üçün Aubrey Organic Silken Ənlik və ya Jane Iredale ənliklərini sevirəm.\nTəbii Göz Layner və Kölgə\nEvdə hazırlanan seçimlər: Hər hansı bir məhsulu, hətta təbii məhsulu da gözlərin yanında istifadə edərkən həmişə diqqətli olun. Kakao tozu (qəhvəyi çalarlar) Spirulina (yaşıl çalarlar) və ox kökü (açıq çalarlar) istifadə edərək bir neçə göz kölgəsini qarışdırıram. Ən sevdiyim hamarlıq üçün qarışıq bir az ox kökü olan kakao tozu.\nGöz layneri üçün ya hindistan cevizi yağı ilə qarışdırılmış kiçik bir kakao tozu, ya da kiçik bir dab və ya aktivləşdirilmiş kömür və çırpılmış şi yağı istifadə edirəm. Diqqətli olun ki, hər ikisinin də gözünə düşməsin. Göz kölgəsini köhnə toz şəkilli bir göz kölgəsi qabında saxlayıram və barmağımla və ya çox az nəmli bir fırça ilə tətbiq edirəm.\nDaha hamar bir göz layneri düzəltmək üçün bərabər hissədə hindistan cevizi yağı və şi yağı qarışdırıram (hər birinin təqribən 1/2 unsiyası) və daha qalın bir qara göz layneri düzəltmək üçün təxminən 1/2 çay qaşığı aktiv kömür əlavə edirəm. Bunu qəhvəyi bir rəng üçün kakao tozu ilə də edə bilərsiniz.\nTicarət seçimləri: Jane Iredale təbii göz layneri üçün bir neçə seçim təqdim edir.\nEv seçimi: Çox gün tuş vurmuram, amma təbii bir seçim istədiyim zaman etmək asandır. Kiçik bir qabda dağ gülü bitkilərindən bir neçə damla Aloe Vera Gel, bir neçə damla E vitamini yağı və bir çimdik aktivləşdirilmiş kömür qarışdırıram (çox dəqiq deyil və hellip; bilirəm). İstifadə etdiyim kimi qarışdırıram, amma köhnə tuş konteynerində və ya kiçik bir qabda da saxlaya və saxlaya bilərsən və yalnız istifadə çubuqlarını istifadə arasında təmizləyin. Təmiz bir tuş fırçası ilə və ya OraWellness-dən istifadə edilmiş bir Bass Diş Fırçası ilə fırçalayıram.\nButik ev seçimi: Bir xəyal tərifini hazırlamaq üçün vaxt ayırmaq istəyirsinizsə, evdə hazırladığım tuş, qəribə qalınlığı və uzunluğu üçün qara mineral tozdan istifadə edir.\nTicarət seçimləri:Sevdiyim və sevdiyim iki təbii üzvi Üzvi Geyimi və Jane Iredale'dir.\nTəbii Makiyaj Təmizləyicisi\nƏlavə bir məhsul almaq ehtiyacını atın (ehtimal ki, ideal maddələrdən azdır) və ehtimal ki, evin ətrafında olan bu sadə təbii makiyaj təmizləyicilərindən birini sınayın.\nBədəninizə qoyduğunuz şeyin, dəri sağlamlığına gəldikdə, üstünə qoyduğunuz şeydən çox olmasa da, daha vacib olduğuna qətiyyətlə əminəm. Əvvəllər dəhşətli sızanaqlar olurdum və pəhrizimi dəyişdirdiyimdən (süd məhsulları) və əlavələrdən bəri ümumiyyətlə çıxmıram və keçmiş izlərim sağaldı. Mənim üçün dəri sağlamlığında ən böyük fərq yaratmış kimi görünən əlavələr bunlardır:\nHeç özünüzün makiyaj etmisiniz? Sizin üçün təbii versiyaları tapmaq üçün ən çətin olan nədir? Aşağıda mənə bildirin!


Cüdoçularımız Avropa çempionatında daha üç medal qazandı – XəbərAl.Az\nXəbəral.az xəbər verir ki, yarışın sonuncu günündə Azərbaycan milli komandasının 5 cüdoçusu tatamı üzərinə çıxıb.\n“İlhamənin cangüdəni İlkini söhbətə çağırdı, mən getdim”\nRejissor Kənan Mahmudovla aparıcı İlkin Həsəni arasında yaranan qalmaqal səngimək bilmir. XəbərAl.az xəbər verir ki, bir-birini tənqid edən, hətta söyüşlərin yazıldığı statusdan sonra Kənan daha bir açıqlama yayıb. O, İlkinə yazdığı “Dəfələrlə “razborka”larında səni şapalaqlanmaqdan qorumuşam” rəyinə aydınlıq gətirib. Rejissor mərhum xalq artisti İlhamə Quliyevanın mühafizəçisinin vaxtilə İlkini “razborka”ya çağırdığını qeyd edib: “2002-2003-cü illər olardı, mən […]\n“Nar” müştərilərin ehtiyac və gözləntilərini qarşılamaqla onların məmnuniyyətinin artmasına davamlı investisiya yatırır. Mobil operator hər zaman müxtəlif müştəri qruplarının konkret ehtiyaclarına cavab verən məhsullar təqdim etməkdədir”. Bunu “Azerfon”un Baş icraçı direktoru Qunnar Panke “Business Time” jurnalına geniş müsahibəsində deyib. Onun sözlərinə görə, “Nar”ın abunəçilərin seçiminə çevrilməsinin əsas səbəbi müştəri yönümlü məhsullardır: “Bizim xidmətlər hər […]\nBakının Xətai rayonunda bədbəxt hadisə zamanı bir nəfər xəsarət alıb. APA xəbər verir ki, hadisə Yusif Səfərov küçəsində baş verib. Belə ki, 1997-ci il təvəllüdlü Əliyev Zəka Arzuman oğlu tikinti işi aparan zaman binanın üçüncü mərtəbəsindən yıxılaraq ağır xəsarət alıb. Yaralı ağır vəziyyətdə 1 saylı şəhər Xəstəxanasına çatdırılıb.\nƏli Nağıyevin Şuşa şəhərinə xidməti səfəri olmuşdur.


Bakıda Ajda Pekkan rüzgarı – FOTO » Teref.info\nBakıda Ajda Pekkan rüzgarı – FOTO\nTarix: 13-01-2018, 23:44\nTürkiyənin super starı Ajda Pekkan “Nargis” jurnalının beş yaşı münasibətilə Heydər Əliyev sarayında konsert proqramı ilə çıxış edib.\nOxu.Az xəbər verir ki, gecəyə sənət nümayəndələri, o cümlədən Xalq artistləri Fəxrəddin Manafov, Aygün Kazımova, Zülfiyyə Xanbabayeva, Brilliant Dadaşova, Əməkdar artistlər Nərgiz Cəlilova, Mehriban Zəki də qatılıb.\n11 nəfər musiqiçi və səkkiz rəqqasla səhnəyə çıxan ifaçı konsertdə hit mahnılarını səsləndirib.\nMahnının sözlərini unutmamaq üçün əvvəlcədən tədbir görən sənətçinin qarşısında sözlərin yazıldığı monitorlar olub.\nSəhnədə xalq artisti Aygün Kazımovanın “Yenə tək” mahnısını ifa edən Ajda Pekkan alqışlara qərq olub.\nXüsusi səhnə dekorasiyası və işıq effektləri gecənin daha rəngli keçməsinə şərait yaradıb.\nKonsertdə Xalq artisti Aygün Kazımova “Nargis” jurnalının təsisçilərini ad günü münasibətilə təbrik edərək fikirlərini belə dilə gətirib:\n“Bu gün hər kəsin üz qabığında olmaq istədiyi bir jurnalın beş yaşı tamam olur. Peşəkar komandası var. İllərdir öz sözlərini demiş insanlar çalışır. On beş, iyirmi beş və daha artıq yaş diləyirəm”.\nNərgiz Cəlilova da təbriklərə qoşulub:\n“Peşəkar bir komanda artıq beş ildir yerli mediada özəl açıqlamalar, müsahibələri ilə yerini möhkəmləndirib. Jurnalın baş redaktoru Ülviyyə Mahmudovanı təbrik edirəm”.\nAjda Pekkan isə konsert zamanı qonaqları salamlayıb və Bakını doyunca gəzdiyini deyib:\n“Hamınız xoş gəlmisiniz. Sizin ləhcəniz çox xoşuma gəlir. Onsuz da bizdən fərqlənmir. Necə ki, ürəklərimiz iki ölkənin vətəndaşları olaraq birdir. Dilimiz də eynidir. İlk dəfə Bakını gəzə bildim. Gözəl yerlər kəşf etdim. İnsanlarınız çox doğmadır”.\nKrem rəngli geyimi ilə gecədə işıq saçan A.Pekkan mahnılarına qatdığı xüsusi boğazları və rəqsləri ilə diqqət çəkib.


“Tənbəllikdən namazı tərk edən icma ilə kafirdir” ifadəsinin batil olması | Sələflər\nŞeyxul İslam İbn Teymiyyə buyurur: “Artıq Müsəlmanlar ittifaq ediblər ki, hər kim Şəhadət kəliməsi ilə gəlməzsə (yəni dili ilə səbəbsiz tələffüz etməzsə). O insan kafirdir. O ki qaldı islamın şəhadətdən sonra olan dörd (namaz, zəkat, oruc, həcc) rükununa, bu barədə yəni, bunların (namaz, zəkat, oruc, həcc) tərki barəsində müsəlmanlar ixtilaf etmişdirlər. Biz dedikdə ki, “əhli sünnə ittifaq edib ki, müsəlman işlətdiyi günaha görə təkfir edilmir, biz bu sözlə günahları nəzərdə tuturuq. Məs: Zina kimi, şərab kimi və s. Amma islamın dörd rükunu, bunların tərkinin hökmü barəsində məşhur* ixtilaf vardır. İmam Əhməddən bu görüşlər vardır: Bir görüşdə bildirir ki, bu dörd rükundan hər hansı birini tərk edən təkfir olunur. İmam Əhmədin bu görüşünü Əbubəkr və Malikilərdən bir neçəsi, məsələn, İbn Həbib kimi üstün görmüşdür. İkinci görüşdə bildirir ki, dörd rükundan yalnız namazı və zəkatı tərk edən təkfir olunur. Üçüncü görüşündə isə bildirir ki, namazı və zəkatı tərk edən təkfir olunur əgər imam onun üzərinə vuruşarsa. Dördüncü görüşündə isə bildirir ki, bu dörd rükundan yalnız namazı tərk edən təkfir olunur. Beşinci rəyində isə bildirir ki, bu dörd rükunun tərkinə görə İnsan təkfir olunmur. Yəni əgər insan namaz qılmasa, zəkat verməsə, oruc tutmasa və həcc etməsə, o insan müsəlman sayılır.” Sonra İbn teymiyyə bu sözlərin sonunda buyurur ki, “Bu sözlər sələfilərdə məruf idi.” (Fətava- 7/302).\nDeməli bununla kimlər ki icma nəql edir, onların icması batil olur. Xatırladım ki, bu barədə icma nəql edənlər, Abdullah İbn Şaqiq adlı bir tabinin sözünə əsaslanmışlar. Şaqiq belə deyir: “Səhabələr əməllərin içərsində yalnız namazın tərkini küfr sayardılar.”\nBu əsər isə bir neçə tərəfdən ziddiyatlıdır:\n1– Əgər bu icma səhih olsa idi, nə gərək var idi ki səhabələrdən sonra gələn alimlər bu icmadan çıxsınlar? Bir halda ki məlum olan məsələdir ki, səhabələrin icması hüccətdir.\n2– Şaqiq adlı tabiin, hansı ki, bu əsəri səhabələrdən rəvayət edib, bu tabiin çox az səhabə görmüşdür, odur ki, onun gətirdiyi bu kəlimə icmaya dəlalət edə bilməz.\n3– Bu rəvayət zəif rəvayətdir, yəni bu ləfznən gələn rəvayət zəifdir. Səhih rəvayət budur ki, Şaqiq (rahiməhullah) buyurur ki: كنا نرى) ) Biz belə görərdik, yəni tabiinlər.\n4– Məlumdur ki, bəzi səhabələr namazdan başqa əməllərin də tərkini küfr görərdilər, məs: Ömər İbn Xəttab. Bu da onu göstərir ki, Abdullah İbn Şaqiqin əsəri zəifdir, çünki əsərdə tək namaz qeyd olunub. 5– Heç bir maneə yoxdur ki, həmin bu Abdullah İbn Şaqiqin əsərində gələn Küfr sözü kiçik küfr olmasın. Yəni, əsərdə gələn küfr sözü İslamdan çıxartmayan küfrdür. Yəni, Abdulllah İbn Şaqiq deyəndə ki, “Səhabələr əməllərin içərsində yalnız namazın tərkini küfr sayardılar.”\nBurada qəsd olunan küfr İslamdan çıxardan küfr deyil və bu yuxarıda qeyd etdiklərimizdən daha yaxındır. Çünki alimlər Peyğəmbərin (sallallahu aleyhi və səlləm) “Müsəlmanı söymək fasiqlik, öldürmək isə küfrdür” bu sözünü kiçik küfrə aid ediblər, deməli bu əsərdə keçən küfr sözü də layiqdir ki, elə burada da küfr sözü İslamdan çıxartmayan küfrdür.\nYəni, Peyğəmbərin (sallallahu aleyhi və səlləm) sözü kiçik küfrə ihməl olunursa, bu niyə olunmasın ki? Deməli əgər iş bu yerdədirsə, kim ki namaz qılmayanı müsəlman görəni murciyə sayırsa və ya deyirsə ki, murciyələrə müvafiq olub və ya fuqaha murciyələrdən təsirlənib, o insan böyük xəta edir. Həmçinin eyni anda, namaz qılmayanı təkfir edən alimlərə xəvaric demək və ya xəvaric məzhəbindən təsirlənənlər kimi qələmə vermək böyük xətadır.\nOdur ki, hər iki rəyə ehtiram etmək lazımdır. Yəni, bu qardaşlar arasında düşmənçiliyə gətirib çıxartmamalıdır, necə ki alimlər arasında gətirib çıxartmamışdır. Məs: İbn Baz, İbn Useymin və Şeyx Albani. Allah hamısına rəhmət etsin və bizi dində sabit etsin.\n*– Sübhənallah, Şeyxul İslam İbn teymiyyə açıq aydın kəlimə işlədir ki, bu məsələdə müsəlmanlar ixtilaf etmişdir, lakin buna baxmayaraq bəzi insanlar yenədə öz fikirlərində qalıb deyirlər ki, bu məsələ icmadır. Bu artıq o deməkdir ki, O insanlar məsələyə elm tərəfdən deyil, nəfsi istək tərəfdən yaxınlaşıblar.\nHazırladı: Rəşad Hümbətov\nYüklə – DOC [48 KB] Yüklə – PDF [162 KB]\nEtiketler böyük günah, əhli sünnə, hökm, kafir, namaz, Rəşad Hümbətov


ABŞ-ın Çikaqo Şərq İnstitutunun arxeoloqları tərəfindən Antik Krallığın itmiş şəhəri aşkar edilib.\nBu barədə Phys.org-a daxil olan məlumatda bildirilib.\nAlimlər Türkiyənin cənubunda Türkmən-Karahöyük adlanan ərazidə araşdırma aparıblar.\nOrada suvarma kanalı olan bölgədə Tunc və Dəmir dövrlərinə aid, Luvi dilində yazıları olan böyük bir daş lövhə tapıblar. Mətndə Hartap şahın Frigiya üzərində qələbəsi qeyd olunub. Bu çərçivədə Türkmən-Karahöyük əsrarəngiz səltənətin paytaxtı adlandırılıb.\nArxeoloqlar təqribən 1,2 kvadrat kilometr ərazini əhatə edən kiçik bir şəhərin xarabalıqlarını da aşkar ediblər. Lakin onlar bu şəhərin hansı qədim krallığa mənsub olduğunu müəyyənləşdirməkdə çətinlik çəkirlər.\nHazırda yeni saraylar, evlər və digər abidələrin tapılması istiqamətində qazıntılar aparılması planlaşdırılır.\nKoronavirusdan müdafiə üçün şərf yaradıldı


Zaldan bir nəfər özünü Eldar Mahmudovun qaynı kimi təqdim edib. O bildirib ki, Eldar Mahmudovun məhkəməyə verilməsini aprelin 23-də biliblər. Həmin şəxs qeyd edib ki, Eldar Mahmudov qızı ilə eyni ünvanda qeydiyyaydadır: "Buna görə bizə iddia ərizəsi ilə tanış olmaq və nümayəndə ilə məhkəməyə gəlmək barədə şərait yaradılsın".\nEldar Mahmudovun qohumlarım buna etiraz edib. Bildiriblər ki, Eldar Mahmudovun yaşadığı ünvan Yasamal rayon Məhkəməsinin ərazisində yerləşir. Sonra Mətləb Mustafayev Eldar Mahmudovun da prosesdə iştirak etməsi barədə vəsatət verib.\nHakim vəsatəti təmin edib və cavabdehin prosesdə iştirakı üçün məhkəmənin davamını mayın 3-nə kimi təxirə salıb.\nOnun bu iddia ərizəsi baxılması üçün Səbail rayon Məhkəməsində hakim Nurəddin Bağırovun icraatına verilib.


Arif Daşdəmirov:Tsxadadzenin emosional görünməsi çoxlarını aldadır - 23 Сентября 2011 - İnter FK Qeyri Rəsmi Azarkeş Saytı\nŞ, 15.08.2020, 19:40\nГлавная » 2011 » sentyabr » 23 » Arif Daşdəmirov:Tsxadadzenin emosional görünməsi çoxlarını aldadır\nArif Daşdəmirov:Tsxadadzenin emosional görünməsi çoxlarını aldadır\nAZAL-la görüşdə oyuna və qol epizodlarına görə üstünlük bizdəydi. Qalib gələ bilərdik. Oyunun taleyini birinci hissədə həll etməliydik. Çoxlu epizod qaçırdıq, əvəzində isə gözlənilmədən qapımızda qol gördük. Məncə, AZAL-ın vurduğu qolda oyundankənar vəziyyət vardı. Hesabda geri olsaq da, ruhdan düşmədik və cavab topunu vurduq. Ümumi oyunu və hesabı nəzərə alsaq, biz bir xal qazanmadıq, deyərdim ki, iki xal itirdik.\n- «İnter» bu 5 turda göstərdiyi oyunla çempionluq uğrunda mübarizə apara bilər?\n- Niyə də yox? «İnter»in hədəfi həmişə çempionluq olub. Ötən mövsüm bu işin öhdəsindən gələ bilmədik və avrokuboklardan kənar qaldıq. Onda da oyunların çoxunda yersiz xallar itirdik. Həmin aqibətlə üzləşməməkdən ötrü xal ehtiyatını indidən yığmalıyıq. Mövsümün əvvəlində xal itkisi istər-istəməz bizə təsir edir. Uğursuzluq davamlı olanda isə komandamız özünə gələ bilmir və ondan sonra qələbə qazanmaq üçün növbəti oyunlara gərginlik altında çıxır. «Bakı» ilə oyundan sonra çempionatda fasilənin yaranması yerində oldu. Gürcüstandakı toplanışda həmin yaşanan hadisənin psixoloji yükünü üzərimizdən atdıq. İndi hər oyunda çalışırq ki, uğurlu nəticə əldə edək. Şüvəlana üç xal ardınca gəlsək də, ikisini itirdik.\n- Yayda klubunuz əksər legionerləri yola saldı və ondan sonra yerlilərə üstünlük verir. Ötənilki komanda indikindən güclü deyildi?\n- Əlbəttə, o güclüydü. Bəzən komanda güclü heyətlə də nəticə əldə edə bilmir. Ötən il güclü heyətə malik olsaq da, nəticə bunun əksinə oldu. Tsxadadze buna görə yerli futbolçulara üstünlük verir. Əvəzedicidən iki-üç nəfər komandaya cəlb olunub. Onlar da özlərini yavaş-yavaş göstərməyə çalışırlar. İndi heyət zəif olsa da, yaxşı oyun göstəririk. Mənə elə gəlir ki, geridə qalan turlarda pis nəticə göstərməmişik.\n- Yeni legionerlər sənə necə təsir bağışlayır?\n- Onlar hələ komandaya uyğunlaşmayıblar. Enyo Krastovçev ötən mövsüm AZAL-da çıxış edib. Onun uyğunlaşması elə də vaxt aparmayacaq. Sadəcə, oyun üslubu bizdə fərqli olduğundan, özünü göstərə bilmir. Zədəsini yenicə sağaldıb, hələ tam formaya düşməyib. Baş məşqçi ondan çox şey gözləyir.\n- Bilirik ki, gəldiyi vaxtdan Kaxaber Tsxadadze ilə futbolçular arasında narazılıq vardı. Həmin problem yenə qalır?\n- Onunla münasibətim yaxşıdı. O mənə qarşı laqeyd münasibət göstərməyib. Hörmətini saxlayıram, verdiyi tapşırıqları yerinə yetirməyə çalışıram. Oyunumdan razı qalıb-qalmadığını da özü deyə bilər. Onun emosional görünməsi çoxlarını aldadır. Amma həm məşqçi, həm də bir insan kimi Tsxadadzedən razıyam.\n- Komandada nə çatışmır?\n- Oyunumuz yaxşı alınır, hücumlara vaxtında sürətlə çıxırıq, təhlükəli qol vəziyətlərimiz çox olur. Amma qol vurmağa çətinlik çəkirik. O qədər fürsətləri qaçırmışıq ki, artıq söz tapa bilmirəm. Həmin fürsətlərdən yararlansaydıq, indi çempionatda ən çox top vuran komanda biz idik. Nəsə, bəxtimiz gətirmir.\n- Hücum xətti güclənməlidi?\n- Baş məşqçi daha yaxşı bilər. O da yəqin, problemi yoluna qoymaq üçün nəsə edəcək. Çünki biz qol vurmayanda, istər-istəməz rəqib istifadə edir, sonra işimiz bir qədər də çətinləşir. Yenə bunun üzündən xal itirdik. Bəlkə də qış fasiləsində zəif komandamız güclənsin, hücuma məhsuldar oyunçu gətirilsin. Bu, uğurlu nəticə qazanmağımız üçün yaxşı olar. Çempionat yenicə başlayıb. İndi hansı komandanın «altılıq»dan kənarda qalacağını demək tezdi. Hər şey ola bilər. Çünki komandaların səviyyəsi eynidi. Hamısı da «altılığ»a düşmək uğrunda mübarizə aparır. Bəzən heç gözləmədiyin halda, güclü ortababa uduzur. Bütün rəqiblərə eyni yanaşmaq lazımdı ki, gələcəkdə hər hansı biriylə üz-üzə gələndə, «yanmayasan». Mübarizəni sonadək hansı komandalar davam etdircəksə, onlar da liderlər qrupunda yer alacaq.\n- «Altılıq» siyahısında «İnter»i neçənci yerdə görürsən?\n- İlk iki yerdə. Sözsüz ki, istəyimizə çatmaq üçün mübarizə aparmaq lazımdı. Oyuna görə özümüzü liderlər qrupunda görürəm. Bizdə çatışmayan cəhət qol fürsətlərini boşa verməyimizdi. Belə şeylər komandanın əleyhinə işləyir. Bunun acısını sonda çəkə bilərik. Ona görə də işimizi ehtiyatlı tutmalıyıq ki, liderlər qrupunda yer alaq. «Xəzər Lənkəran» mövsümə çox yaxşı başlayıb. «Qəbələ» də iddiasını ortaya qoyub. Keçən illə müqayisədə, indi mükafatlar uğrunda mübarizə daha gərgin keçəcək. Çempionluq uğrunda mübarizədə «İnter» də sona qədər vuruşacaq. Hədəfə çatmaq üçün əlimizdən gələni edəcəyik ki, ötənilki uğursuzluğu həm azarkeşlərə, həm də rəhbərliyə unutduraq.\nКатегория: agligoylu.tk (Eksklüziv Müsahibələr) | Просмотров: 234 | Добавил: defaultNick | Рейтинг: 0.0/0


Şotlandiya müsteqilliyini elan ede biler - Azadliq Xeber\nŞotlandiya müsteqilliyini elan ede biler\nŞotlandiya müstəqilliyini elan edə bilər\n17.04.2016 / 18:05 xeber –\n“Böyük Britaniyanın Avropa İttifaqından çıxacağı təqdirə Şotlandiya müstəqilliklə bağlı təkrar referendum keçirmək hüququna malik olmalıdır”.\nAPA-nın “Reuters” aentliyinə istinadən verdiyi məlumata görə, bunu bu gün Şotlandiya Milli Partiyasının sədri Nikola Stercen bəyan edib.\nN. Stercen deyib ki, əgər Avropa İttifaqından çıxmaq şotland xalqının iradəsinə zidd olarsa, Şotlandiya müstəqilliklə bağlı təkrar referendum keçirmək hüququna malik olmalıdır. Onun sözlərinə görə, əgər 2014-cü illə müqayisədə şotland xalqının fikri dəyişsə və əksəriyyət ölkəni müstəqil görmək istəsə, referendum mütləq keçirilməlidir.\nQeyd edək ki, 2014-cü ilin martında keçirilən referendum zamanı şotlandların 55 faizi Şotlandiyanın Böyük Britaniyanın tərkibində qalmasına səs verib. Ancaq bu yaxınlarda aparılan sosioloji sorğunun nəticəsi göstərib ki, əgər yenidən referendum keçirilərsə, şotlandların yarıdan çoxu müstəqilliyə səs verər. Bu ilin martında N. Stercen də partiyanın yeni referendum keçirilməsi uğrunda mübarizəyə başladığını, ancaq əhalini “qorxutmağ”ı planlaşdırmadıqlarını bəyan edib. Partiya yeni siyasətini yaydan, yəni mayda yerli parlamentə keçirilən seçkilərdən və Böyük Britaniyanın Avropa İttifaqından çıxması ilə bağlı iyunda keçiriləcək referendumdan sonra reallaşdırmağa başlayacaq. Bundan əvvəl N. Stercen onu da bəyan etmişdi ki, əgər referenduma şotlandlar Böyük Britaniyanın qalan hissəsindən fərqli olaraq Böyük Britaniyanın Avropa İttifaqının tərkibində qalmasına səs verərsə, Şotlandiyanın müstəqilliyi uğrunda referendum keçirilməlidir.


BANM-in rektoru: “Tələbələr güzəşt yox, keyfiyyətli təhsil tələb etməlidir” - MÜSAHİBƏ\n23 İyun 2020 - 15:13\nBANM-in rektoru:“Tələbələr güzəşt yox, keyfiyyətli təhsil tələb etməlidir” - MÜSAHİBƏ\nStrateq.az Bakı Ali Neft Məktəbinin rektoru Elmar Qasımovla müsahibəni oxucularına təqdim edir:\n– Elmar müəllim, mövcud vəziyyətlə əlaqədar təhsil sahəsində istər dövlət tərəfindən, istərsə də sahəyə aidiyyatı qurum kimi Təhsil Nazirliyi tərəfindən tələbələrə dərs prosesində və imtahanlarda xeyli güzəştlər olundu. Təhsil sahəsində uzunmüddətli təcrübəsi olan biri kimi bu güzəştləri necə xarakterizə edərdiniz?\n– Ümumiyyətlə, qeyd edim ki, Azərbaycan pandemiya dövründə ən uğurlu strategiya seçən ölkələrdən biridir. Pandemiyanın mənfi təsirlərini minimuma endirmək məqsədilə Azərbaycan Respublikasının Prezidenti cənab İlham Əliyevin rəhbərliyi, Birinci vitse-prezident Mehriban xanım Əliyevanın dəstəyi ilə preventiv tədbirlərin görülməsi həm ölkə əhalisinin sağlamlığının, həm də iqtisadi dayanıqlığın təmin edilməsi baxımından bir çox ölkələr üçün uğurlu nümunədir. Təhsil sisteminə gəlincə isə, pandemiya ümumilikdə dünyada tədrisin formatını dəyişdi. Təhsil sistemində tədrisin fasiləsizliyinin təmin edilməsi əsas şərtdir və bunu klassik üsullarla təmin edə bilmədikdə, alternativ mexanizmlər işə salınmalı idi. Sevindirici haldır ki, dünyanın bir sıra ölkələrində tətbiq edilən distant təhsilə keçid ölkəmizdə uğurla və sürətlə baş verdi.\nTəhsil Nazirliyi tərəfindən teledərslərin təşkili, “Virtual məktəb” layihəsinin reallaşdırılması, müəllimlərə təlimlərin keçirilməsi və mentor dəstəyinin göstərilməsi, şəxsən təhsil naziri Ceyhun Bayramov tərəfindən bir neçə dəfə ali təhsil müəssisələrinin rəhbərləri, Tələbə Gənlər Təşkilatlarının təmsilçilərilə aparılan onlayn müzakirələr də bu prosesə öz töhfəsini verdi. Ümumiyyətlə, cənab nazir bu müddətdə səmərəli təkliflərimizi yüksək qiymətləndirdi və onların icrası istiqamətində dəstəyini əsirgəmədi.\nBundan başqa, Nazirlər Kabinetinin “Sosial baxımdan həssas əhali qrupuna aid edilən ailələrin üzvü olan tələbələrin təhsil haqqı xərclərinin ödənilməsi barədə” qərarı da zamanında həssaslıqla verilmiş bir qərar idi. Qərarın ali, orta ixtisas və peşə təhsili müəssisələrində təhsil alan 22 mindən artıq həssas əhali qrupuna aid olan tələbəyə şamil edilməsi bu çətin günlərdə vətəndaşlara önəmli dəstəkdir. Məlum olduğu kimi, qeyd edilən kateqoriyalardan olan tələbələrin təhsil haqqı xərcinin 50 faizi 2019-2020-ci ilin yaz semestri üzrə, 50 faizi isə 2020-2021-ci tədris ilinin payız semestri üzrə elektron qaydada dövlət büdcəsi hesabına ödəniləcək. Yeri gəlmişkən, onu da qeyd edim ki, tələbələr təkrar imtahanlar üçün ödənişlərdən də azad edilib.\n– Elmar müəllim, bu müddət ərzində bəs rəhbərlik etdiyiniz Bakı Ali Neft Məktəbi hansı işlər gördü?\n– Bakı Ali Neft Məktəbi (BANM) onlayn təhsilə keçiddə bir çox ilklərə imza atdı. Elmi Şuranın vaxtında verdiyi qərarlarla, distant təhsili uğurla formalaşdırmaq mümkün oldu. Onlayn təhsilin nəticələrinin qiymətləndirilməsi üçün ölkəmizdə ilk dəfə olaraq onlayn final imtahanları BANM-də keçirildi. İmtahanlar LMS (Learning Management System – Öyrənmənin idarəolunması sistemi) üzərindən reallaşdırıldı. Ənənəvi imtahanlardan fərqli olaraq bu dəfə imtahanlar test üsulu ilə keçirildi ki, bu da, qismən də olsa sualların yumşaldılması demək idi. Bundan əlavə, ABŞ-ın Stanford Universitetinin lisenziyalı “Coursera for Campus” qlobal distant tədris proqramının təklif etdiyi kurslarda uğurla iştirak edərək sertifikatlar əldə edən Bakı Ali Neft Məktəbinin tələbələrinə müvafiq fənlər üzrə final imtahanlarından azad olmaq imkanı yaradıldı. Buraxılış işlərinin onlayn müdafiəsi prosesi də problemsiz başa çatdı.\nBütün bunlarla yanaşı, bir məqama da diqqət çəkmək istəyirəm ki, bizim Ali Məktəbin tələbələri tətbiq edilən güzəştlərdən ən az yararlanan tələbələr oldu. Birinci imtahan güzəştləri ilə bağlı qərar qəbul edilənədək bizim tələbələr artıq final imtahanlarını verib, bitirmişdi. Bu da BANM-in Böyük Britaniyanın Heriot Vatt Universitetinin tədris proqramları əsasında təhsil həyata keçirməsi ilə bağlıdır. Biz semester dərslərinə də digər universitetlərə nəzərən daha tez başlayırıq. İkinci bir səbəb isə, Ali Məktəbdə tədrisin, dərslərin və imtahanların keyfiyyətini təmin etməklə bağlı təsdiq olunmuş standarlar var ki, biz bu tələblərə əməl etməliyik. Tələbələrimiz də bu qaydaları çox yaxşı bilir.\nOnlarla onlayn görüşlərdə də mən dəfələrlə bildirmişəm ki, müasir əmək bazarında əldə edəcəyiniz diplomlardan daha çox sizin biliyinizə, sosial bacarağınıza və təcrübənizə önəm verəcəklər. Bu baxımdan hər hansı güzəştlər kontekstində dərslərdən azad olmaq, imtahanlarda güzəşt əldə edərək böyük bir semesteri başa vurmaq gələcəkdə onların xeyirinə olmaya bilər. Sevinirəm ki, tələbələrimiz də bunu anlayışla qarşıladı. Fürsətdən istifadə edib, onların hər birinə təşəkkür edirəm. Hesab edirəm ki, müasir dövrün tələbələri imtahan güzəşti gözləməməlidir, var gücü ilə çalışmalı, çətin vəziyyətə uyğunlaşmağı, gələcəyə yönəlik qərarlar qəbul etməyi bacarmalıdırlar. Lakin, mən gedən prosesləri izləyirəm və şahidi oluram ki, digər universitet tələbələri hələ də daha çox güzəşt olunmasını tələb edir. Onların hər biri bizim övladlarımızdır, təbii ki, hamımız onların ən az zərərlə bu proseslərdən çıxmasını istəyirik. Amma, eyni zamanda onların gələcək təminatını da düşünməliyik. Bu gün onlar təhsilverənləri anlamaya bilərlər, əmin olsunlar ki, indi verilən qərarlar gələcəkdə daha çox köməklərinə çatacaq.